“Janganlah Perli Mak Ayah Yang Suka Bagi Anak Tengok Gajet Semasa Makan”

Selari dengan zaman berteknologi tinggi, ramai ibu bapa yang kini mencuba pelbagai cara untuk memudahkan anak-anak makan dengan berselera. Bukan beerti ibu bapa malas tetapi salah satu cara berkesan adalah meletakkan gajet di hadapan mereka sepanjang mereka makan. Namun, tindakan ini juga mendapat kecaman ramai kerana dapat membuatkan anak-anak ketagih dengan gajet dan akan menjadi habit buruk. Adakah ini merupakan jalan yang terbaik?
Jangan perli mak ayah yang bagi anak tengok HP masa makan
“Eleh.. malas lah tu nak layan anak”

Bukan semua mak ayah pemalas atau suka ambil jalan mudah tapi mungkin mereka terpaksa. Kita tak berada di situasi mereka kita tak sepatutnya cepat membuat sangka buruk. Semalam semasa di kedai makan, kebetulan ada sebuah keluarga suami isteri dengan 3 orang anak lelaki. Suami isteri sedang tekun makan dan anak anak pun tekun makan makanan masing-masing sambil tengok kartun di hp.

Bukan ke bagus macam tu? Mak ayah dapat makan dengan tenang, anak-anak pun tak ponteng makan. Memang betul banyak kajian mengatakan hp ni tak bagus untuk kanak-kanak terutama kanak-kanak bawah 6 tahun. Berisiko tinggi untuk rabun, tak pandai bersosial, ketagihan, sukar tidur dan boleh bantutkan perkembangan kognitif skil mereka.

Tapi ada satu fitrah kanak-kanak yang kita selalu lupa, kanak-kanak tak pernah berehat, mereka selalu aktif dan boleh berlari 24 jam sehari kalau mereka mahu.
TAK BAGI ANAK TENGOK HP, TAPI TAK KAWAL PULA…

Saya pernah jumpa satu keluarga yang bawa 2 orang anak lelaki ke kedai makan. Memang suami isteri ni tak bagi anak mereka tengok hp tapi mereka juga tak kawal anak mereka. Dua beradik ni berlari-lari satu kedai sehingga terlanggar pelayan yang sedang lalu hantar makanan. Tumpah makanan atas pelanggan lain. Ini dah jadi public harrasment pula.
Tak pasal pasal mak ayah kena minta maaf.. inilah punca ada mak ayah jadi serik nak bawa anak ke kedai makan. Ada juga kes lain yang mak ayah tak dapat nak makan langsung sebab melayan kerenah anak yang sorang melompat atas kerusi, sorang lagi menarik tudung mak dan sorang lagi main bawah meja. Kesudahannya semua makanan di bungkus, makan di rumah barangkali.
Kadang-kadang balik kerja penat, memang tunggu masa nak melenting je. Daripada mak ayah marah-marah baik bagi anak tengok HP, anak behave mak ayah automatik ter-behave.
KENAPA KITA NAK SEKAT SELERA ANAK?

Anak saya sendiri kalau makan tak bagi tengok kartun terus hilang selera makannya, kalau makan pun mengunyah secara terpaksa. Kalau di beri makan sambil tengok kartun boleh menambah-nambah pula. Kenapa kita nak sekat selera makan anak, kan bagus tu anak makan banyak.
Bagi saya nak guna HP untuk tambat hati anak supaya behave masa makan dan tak ponteng makan boleh asalkan kita kawal dan letak had. Jangan bagi mereka lihat cerita lucah, ganas dan tak berfaedah sudah lah. Gunakan untuk kebaikan seperti kenal abjad, kenal warna dan cerita teladan. Annur rania hafal lagu nasyid dari youtube kids tau. Bila dengar dia nyanyi terus ambil sejadah solat taubat..

Dan satu lagi jangan bagi anak melihat HP lebih dari 2 jam sehari kerana ada kajian dari Children’s Hospital of Eastern Ontario Research Institute mengatakan untuk kanak-kanak bawah 6 tahun ni, had Screen Time ( televisyen, tablet, telefon, komputer ) yang ideal adalah 2 jam sahaja sehari. Dan tak boleh secara berterusan selama 2 jam, kena ada Screen Time Break setiap 10-20 minit.
Asalkan untuk kebaikan anak kita buat apa sahaja yang terbaik untuk mereka. Dalam masa yang sama tu cuba lah ubah sedikit demi sedikit tabiat makan tengok hp tu secara baik. Sebab akhirnya yang berbakti pada anak adalah kita, dan yang mendera anak pun kita juga. Kepada yang selalu menyindir tu, tak semua perkara yang anda lihat itu adalah keseluruhan cerita, di sebalik yang itu ada 1001 cerita yang terpaksa mak ayah tu hadap setiap hari.
Jangan memaksa jika boleh memahami.
Sumber : Mohd Fhais


“Janganlah Terlampau Bangga Dapat Breastfeed Bayi, Itu Semua Rezeki Dari Allah”

Menyusukan bayi sendiri merupakan perasaan yang paling diingini oleh setiap ibu. Hal ini kerana dapat membekalkan sumber susu badan yang sangat tinggi nutrisinya kepada anak-anak sudah pastinya dapat membantu dalam perkembangan sihat si manja. Namun, bukan semua ibu dapat ‘rezeki’ dari Allah untuk merasai pengalaman menyusukan anak dengan sendiri dan terpaksa melalui saat sukar untuk menyusukan anak. Oleh itu, jom kita baca perkongsian pengalaman si ibu ini mengenai keadaannya yang pernah mengalami kesukaran menyusu badan.
SUSU SIKIT ATAU SUSU TAK ADA LEPAS BERSALIN

Walaupun anak dah masuk 4 orang tapi inilah masalah Aimi setiap kali beranak. Dan Aimi bukan jenis yang lepas beranak je susu terus keluar. Pasal susu pun ibu boleh jadi murung tau. Tapi nak share pengalaman Aimi nak menyusukan hero latest ni sebab dia yang paling mencabar sekali.
Lepas bersalin baby Zikri, as expected memang susu tak keluar. Tapi still buat skin to skin, ajar baby latch dan initiate stimulation. Alhamdulillah baby pandai latch sendiri. 3 orang anak sebelum ni at least kalau Aimi marmet nampak titik-titik susu keluar. Tapi kali ni langsung takde. Panik okay. Tapi pujuk diri susu ada tu cuma tak keluar lagi.

Lepas baby direct feed, Aimi pump untuk tambah lagi rangsangan. Lepas 3-4 hari nampak lah ada titik susu keluar dari satu mata. Okay it’s a progress. After a week rutin df dan pump, barulah susu yang menitik satu-satu tu nampak banyak sikit. Tapi still setitik-setitik. Kalau anak-anak sebelum ni at least masuk seminggu tu dah boleh breastfeed dengan agak lancar.

Masa ni serius Aimi mula panic and stress dah. Rasa nak menangis tapi tahan dan kuatkan semangat je. Baby pun lagi banyak susu botol dari susu badan. After a week Aimi continue je rutin df dan pump tu tapi nak start kumpul EBM dan bagi baby minum ikut botol. Sebab bila baby df, dia malas nak hisap lama-lama sebab susu keluar setitik-setitik je kan. Letih lah dia.
POWER PUMPING SEJAM BARU DAPAT SUSU SEDIKIT

So bila time feeding tu Aimi bagi baby direct feed untuk stimulate. Then Aimi pump. Buat POWER PUMPING SEJAM kot baru lah dapat dalam 1/2oz ke 1oz. Bagi baby minum through botol. Serius penat giler. Baby kuning so kena susukan every 2 hours. Nak susukan baby pun kadang setengah jam. Pastu sambung power pumping sejam. Kadang boleh rest 15-20 minit je dah kena susukan baby and pump balik. Tapi at least baby dah more on breastmilk dari susu formula.
Dah lah penat tak cukup tidur, almost setiap hari pulak kena ulang alik KK check kuning. Doktor pulak setiap kali jumpa mesti kata “susu mama tak cukup ni, kena top up ya”. Mau tak stres dengar kan. Yes doc meant well tapi Aimi yang dah exhausted doing the best that I can so that baby still boleh minum breastmilk tu, hati dah rapuh kalah ranting tua. Tinggal nak snap je. Serius badan kata give up je tapi hati kata keep fighting.
Hari ke-13 baby warded NICU pulak sebab viral infection. There was one time baby menangis non-stop sampai lah nurse datang dan bagi dia susu formula guna syringe baru dia stop dan tidur. Padahal sebelum tu dah few times Aimi direct feed dia. Nurse tanya susu dah kering ke. And I couldn’t answer sebab mata ni dah bertakung air tinggal nak mengalir je.
Malam tu kena tinggal baby dekat NICU. Sebelum balik masuk jenguk dia tengok dia dah duduk bawah lampu. Condition dia masa tu dengan oxygen line semua nampak dia suddenly lemah. Rasa hiba sangat tengok dia. On the way balik dalam kereta Aimi senyap je. Tengah tahan perasaan. Husband perasan. Dia pegang tangan Aimi and cakap InshaAllah baby okay.
“CUKUPKAN KEPERLUAN SUSU ANAKKU…”

Sambil menangis I said to him “he needs my milk. Kalau susu banyak takpe jugak. Ni susu pun macam takde. How am I supposed to help him to get better”. Sepanjang dalam kereta Aimi doa dalam hati mintak Allah kesian lah dekat baby. Cukupkan keperluan susu dia. Let me help him to get better. Dah lah rasa fail to protect him from getting sick in the 1st place, then tak boleh bagi susu cukup pulak kan.
Sampai rumah dekat pukul 1 pagi. Ikut hati nak tidur je sebab dah penat sangat. Tapi gigihkan diri buat jugak power pumping fikir esok boleh bagi EBM dekat baby. Sambil pump sambil tengok gambar baby dalam phone. Masa pump tu memang meleleh air mata tau. That time I felt so powerless and helpless. Lemah sangat.
I prayed to Him. Aimi cakap Aimi sedar susu tu rezeki Allah bagi untuk baby. Bukan Aimi yang hasilkan susu tu tapi Allah yang bagi untuk baby through my body. I can only usaha tapi susu ada hanya dengan izin Allah. Please jaga my baby for me. Hadirkan rezeki susu untuk baby. Izinkan Aimi dapat susukan baby and help him to get better. Nak simpan EBM tu tengok dapat 4oz. Ehhh???? Tak pernah dapat banyak tu. Biasa paling banyak pun 2oz.

The next morning Aimi bangun buat lagi power pumping. Masa ni dah nekad sikit banyak dapat janji ada untuk baby. Takat mana mampu bagi Aimi bagi je. But to my surprise hasil power pumping pagi tu Aimi dapat 6oz. Sampai NICU pagi tu tengok baby jaga. Angkat dia dan direct feed. Aimi nangis but definitely a happy tear. Subhanallah rasa beza sangat. I can feel that ‘let down reflex’ or some called ‘milk ejection reflex’. Baby pun sampai tersedak-sedak nak telan susu.
Lepas df baby, as usual Aimi pump. And to my surprise again dapat collect 5oz EBM. I was stunned. 5oz lepas dah direct feed baby. Aimi nangis sebab happy sangat. Since then Alhamdulillah proses penyusuan Alif Zikri start lancar. Kerap jugak Aimi kena pump sepanjang dalam wad NICU dengan dia lepas baby df sebab breast still bengkak.
Aimi tak tahu setakat mana rezeki Zikri tapi as a mom, Aimi akan terus usaha sedaya mungkin. Selebihnya biar Allah tentukan sebab susu tu bukan milik Aimi tapi rezeki milik Allah untuk baby. To my fellow bf mommies here are some tips Aimi boleh share based on pengalaman 4x susu tak keluar or keluar sikit lepas bersalin.
TIPS UNTUK IBU YANG KURANG SUSU BREASTFEED

1. Teruskan direct feed baby every 2 hours tak kira sesikit mana pun susu keluar. The point is kita nak kena stimulate dan rangsang production susu. Takde rangsangan terbaik melainkan hisapan baby.
2. Lepas baby direct feed kalau dia still lapar bagi je susu botol. Ni memang contradict dengan ajaran mana-mana LC or geng hardcore bf. Tapi kalau dah baby menangis lapar kita pun stress kan. Kesian jugak dekat baby. Bukan bagi banyak pun. Just top up supaya baby kenyang dan boleh tidur. Biasa 1/2 oz pun tak habis minum.
3. Baby dah relax dah tidur, mommy sambung pump. Kita nak increase stimulation. Nak bagi badan kita faham “my baby needs more milk so aku kena produce lagi banyak”. Dan pump untuk stimulate ni tak perlu suction tinggi. Nanti luka pulak nipple tu. Low to medium suction je. Just nak stimulate.
5. Kuatkan semangat dan think positif. Allah akan jaga rezeki baby. Bukan kita yang mampu breastfeed anak atau tak tapi Allah yang bagi izin. Aimi set mind baby takde dosa, Allah sayang baby jadi Allah akan bagi rezeki susu tu pada baby. Ibu je kena usaha keluarkan susu tu.

6. Teruskan rutin df dan pump (stimulation) sampai susu dah lancar, dah cukup untuk baby dan dah tak perlu top up formula.
– Bila decide nak top up formula pun jangan view sebagai jalan keluar. Some LC or hardcore bf sangat against bagi formula sebab nanti terus susu takde. Memang betul kalau ibu jadikan sebagai jalan keluar untuk masalah susu kurang or takde. Tapi as for me, Aimi jadikan sebagai temporary solution. Baby tak lapar, Aimi tak stress dan boleh keep on stimulate my body untuk increase milk production.
-Aimi start proses breastfeeding baby Zikri ni dengan expectation yang rendah je. Sebab ikut pengalaman 3 orang sebelum ni, Aimi rasa makin tambah anak makin kurang susu. Tapi Aimi salah.
-Allah yang bagi rezeki susu tu. Kita rasa kita boleh susukan baby. Tapi kita lupa Allah yang jaga rezeki baby. Baby takde dosa. Allah pelihara baby dan izinkan kita ada susu untuk keperluan baby. Kita ingat kita yang mampu susukan baby.
-Dalam satu malam Allah boleh limpahkan nikmat susu untuk baby. Susu tu ada cuma Allah nak tengok sejauh mana kita usaha dan sekuat mana kebergantungan kita pada Dia.

And I think it’s not fair kata ibu gagal susukan anak sebab takde ilmu. Anak no 3 dulu aimi pergi kelas, seminar dan beli buku pasal bf tapi still mampu susukan sampai 10 bulan je. Dan jangan bangga kalau dapat breastfeed baby. Sebab within overnight jugak Allah boleh tarik nikmat tu. Why? Sebab susu tu rezeki Allah bagi. So anytime Dia boleh tarik.
When it comes to breastfeeding, setiap orang ada masalah masing-masing, setiap orang ada had kemampuan sendiri, setiap orang ada kekuatan dan semangat tersendiri, paling penting, semua atas izin Allah. Semua milik Dia. Let us not judge but support and encourage each other.
Sumber : Aimi Nawi


Jangka Hayat Kucing & Perbandingannya Dengan Umur Manusia

JANGKA HAYAT KUCING & ANGGARANNYA DENGAN UMUR MANUSIA
Hubungan kucing dengan manusia cukup istimewa.

Bagi pemilik yang mula menjaga kucing sejak lahir sampai sekarang pasti berkongsi pelbagai detik indah dengan haiwan kesayangannya.
Dalam memberikan penjagaan rapi, pemilik kucing juga perlu mengetahui usia kucing semakin ia membesar.

Semestinya jangka hayat kucing berbeza jika dibandingkan dengan manusia. Jom kita kenali jangka hayat kucing peliharaan anda dengan lebih dekat!

Tahukah anda kucing tertua yang pernah direkodkan berusia 38 tahun? Berdasarkan perkongsian dari Public Health Malaysia, purata jangka hayat kucing ialah sekitar 15 tahun iaitu sekitar 76 tahun bagi usia manusia.

Kredit Foto : treehugger.com
Cara Menganggarkan Umur Kucing
Menggunakan Formula
Jika kucing anda sudah mencapai usia 10 tahun, sebenarnya ia telah masuk ke kategori ‘warga emas’.
Anda juga boleh menganggar umur kucing dengan menggunakan formula ini :
4X(Umur Kucing) + 16

Kredit Foto : Public Health Malaysia
Menganggar Umur Kucing Dengan Mengira Tahun
Di samping penggunaan formula, anda juga boleh buat perbandingan usia kucing dengan manusia mengikut panduan daripada American Animal Hospital Association (AAHA). Usia kucing bolehlah dibandingkan seperti berikut :

Kucing yang berusia 1 tahun bersamaan dengan usia 15 tahun bagi manusia
Kucing yang berusia 2 tahun bersamaan dengan usia 24 tahun bagi manusia (tambah 9 tahun).
Selepas tahun kedua kucing hidup, purata umurnya dalam setahun meningkat seperti 4 tahun untuk manusia.

Contoh :
Usia Kucing : 3 tahun ; Usia Manusia 28 tahun (24 + 4 tahun)
Usia Kucing : 4 tahun ; Usia Manusia 32 tahun (28 + 4 tahun)
Menurut AAHA, panduan ini digaris berdasarkan perubahan fizikal dan kelakuan kucing mengikut tahap usianya. Tahap usianya pula dipadankan dengan jangka hayat manusia untuk mendapatkan perbandingan mudah.
Berbanding anjing yang mempunyai pelbagai baka, usia kucing lebih mudah dijangka kerana perbezaan baka yang tidak begitu ketara.
Jadi, panduan ini bolehlah diguna pakai untuk kucing dari pelbagai variasi.

Kredit Foto : pumpkin.care
Anda masih ingat lagi bila kucing anda dilahirkan ?
Dengan panduan ini, anda bolehlah menjangka usia kucing dengan lebih mudah.
Selain itu, jenis baka kucing juga adalah antara faktor yang menentukan berapa lama kucing biasanya hidup. (Rujuk carta di bawah).

Tanda-Tanda Kucing Lanjut Usia
Bagi yang sudah lama bergelar tuan kucing, anda perlulah menyemak sekiranya kucing anda sudah mencapai usia warga emas.
Seperti manusia, kucing juga boleh menunjukkan tanda-tanda lanjut usia dari segi fizikal dan kelakuannya. Antara tanda-tanda kucing yang sudah tua ialah :

Gigi : Gigi yang semakin menguning atau pembentukan tartar pada permukaan gigi, gigi tercabut
Bulu : Bulu tidak lagi bersinar dan setebal kucing muda
 Mata : Warna mata semakin pudar, keluar cecair dari mata
 Tahap Aktif : Kurang aktif, berat badan berkurang, lebih kerap terkena arthritis
 Perubahan Pada Kelakuan : Lebih banyak mengiau, lebih banyak merayau, mudah cemas, mudah keliru.

Kredit Foto : brainstudy.info
Jika anda masih tidak pasti usia kucing, anda boleh membawa kucing berjumpa doktor haiwan. Doktor pasti dapat menjangka usia kucing dengan lebih tepat berdasarkan kelakuan serta fizikal kucing anda.
Kepentingan Mengenali Usia & Jangka Hayat Kucing
Pemilik kucing perlulah mengenalpasti usia kucing supaya dapat merancang penjagaan dengan lebih rapi.
Antara kepentingan mengenali usia kucing ialah :

Dapat membantu pemilik kucing merancang diet dan berat bersesuaian dengan usia
Dapat memantau kesihatan kucing dengan lebih baik
Dapat merancang temujanji ke doktor dengan lebih teratur seperti temujanji vaksin atau proses pemandulan.

Kredit Foto : diply.com
Risiko Apabila Kucing Semakin Meningkat Usia
Semakin usia kucing meningkat, kucing boleh mengalami risiko jangka hayat berkurang.
Antara punca utama kematian kucing ialah masalah kesihatan seperti kanser, penyakit buah pinggang serta trauma dari persekitaran.
Oleh itu, adalah penting untuk anda membawa kucing untuk mendapatkan pemeriksaan berkala.
Dengan ini, usia kucing anda dapat ditentukan dan doktor juga dapat memberikan nasihat penjagaan sesuai dengan usianya. Keperluan kucing juga akan berubah mengikut usianya.
Dengan memberikan perhatian yang lebih khusus dan mengenali tahap usia kucing anda, ia dapat meningkatkan lagi jangka hayat si comel kesayangan anda!
Sumber :

Cat Age Chart: How Old Is Your Cat In Human Years?
https://www.pumpkin.care/blog/cat-age-chart/
Public Health Malaysia https://m.facebook.com/publichealthmalaysia/photos/jika-kucing-anda-sudah-berusia-lebih-10-tahun-sebenarnya-mereka-telah-masuk-ke-k/2782064358750085/


Muntah Cacing 15cm, Kanak-Kanak Usia 6 Tahun Positif Malaria & Jangkitan Cacing!

Masalah cacing dalam kalangan anak-anak kecil selalu menjadi situasi yang akan dihadapi oleh ibu bapa. Sudah bermacam-macam ubat dicuba tetapi masalah cacing dalam badan masih belum selesai. Begitu juga dengan kisah yang dikongsikan di lama Facebook ini dimana sebuah hospital menerima kes seorang kanak-kanak memuntahkan cacing ketika menerima rawatan di wad hospital tersebut. Mak ayah kena ‘alert’!
KANAK-KANAK 6 TAHUN MUNTAH CACING!

Seorang pesakit kanak-kanak di sebuah hospital Semenanjung Malaysia, di tengah kesibukan kotaraya telah memuntahkan cacing sewaktu sedang menerima rawatan di wad. Pesakit merupakan bukan warganegara Malaysia telah diberikan rawatan penuh oleh kakitangan yang terlibat.
Cacing tersebut telah dihantar ke makmal untuk di identifikasi oleh pihak makmal dan pihak makmal melaporkan :
“Mixed Infection. Ascaris lumbricoides and Trichuris trichuria species on larva stage seen. Adult stage of Ascaris lumbricoides identified from vomit” Dalam bahasa mudahnya dua jenis spesis cacing ditemui di peringkat telur dan satu cacing dewasa dikenal pasti. Kalau ada telur bermakna terdapat juga cacing dewasa dalam tubuh pesakit.

Yang lebih mengejutkan ialah apabila ujian blood film malaria parasite (BFMP) juga menunjukkan laporan yang positif. Bermakna pesakit positif dengan penyakit malaria. Bayangkan budak 6 tahun dijangkiti malaria dan jangkitan cacing. Kalau lambat pendiagnosan dijalankan, pasti padah menanti!

Tidak cukup dengan cacing dan malaria sahaja, pihak makmal turut mengesahkan pesakit ini positif ujian denggi. Denggi adalah virus yang dibawa oleh nyamuk Aedes sp.. Hebat betul ujian pesakit ini, triple infection. Cacing, malaria dan virus denggi!
Macam mana boleh dapat jangkitan cacing?

Kita boleh dapat jangkitan cacing kebiasaanya apabila kita menyentuh tanah @ sayur @ buah yang dicemari oleh telur cacing ini dan tidak membasuh tangan atau sayur apabila makan. Jadi basuh tangan bukan sahaja mencegah Covid-19 malah jangkitan cacing dan kuman!
Apa tanda atau gejala bila kena jangkitan?

Gejala biasanya demam dan rasa tidak selesa di bahagian abdomen badan. Kalau teruk sangat boleh muntah cacing dan pekak akibat pergerakan cacing ke seluruh anggota badan.
Cacing tu buat apa dalam badan kita?

Cacing tu kalau masuk ikut mulut dia akan ke usus dan mula beranak pinak tanpa menjejaskan badan manusia. Sebab kalau dia kacau usus nanti sistem imun kita akan serang dia. Jadi dia perlahan lahan beranak pinak tanpa dikesan oleh sistem imun badan. Apabila sistem imun badan kita dapat kesan itu sudah terlambat kerana kuantiti cacing sudah banyak. Apabila usus dah penuh cacing akan ronda ronda ke paru-paru, hati, paha dan lain lain anggota badan. Pergerakan cacing ini menganggu fungsi organ badan. Boleh menyebabkan pekak, buta, rabun dan tanpa rawatan. Mati.
Apa cara pencegahan daripada kena jangkitan?

Pengambilan ubat cacing 6 bulan sekali untuk kanak-kanak dan setahun sekali untuk dewasa. Kenapa kanak kanak 6 bulan sekali sebab kanak-kanak risiko lebih tinggi sebab mereka kurang awareness untuk basuh tangan sebelum makan dan tidak memakai selipar atau kasut ketika bermain di atas tanah atau pasir.
Mana nak dapat ubat cacing?

Ubat cacing boleh didapati di farmasi swasta sahaja. Nama ubat tu albendazole atau mebendazole. Atau lebih dikenali dengan jenama Zentel. Harga bawah RM12. Jika langkah pencegahan cukup 1 atau 2 dos sahaja. Jika langkah mengubati perlu diambil selama 2 ke 3 hari berturut. Jangan risau, Zentel ni tak pahit. Dapatkan nasihat doktor untuk rawatan.
Sumber: BudakLab


Jangkitan HFMD Melepasi Paras Amaran Di Selangor, Anak Dijangkiti Jangan Bawa Keluar

Penularan jangkitan Penyakit Tangan, Kaki dan Mulut (HFMD) dalam kalangan kanak-kanak bawah usia tujuh tahun di Selangor, kini sudah melebihi paras amaran, lapor Berita Harian hari ini.
Baca juga: Doktor Jelas Penyakit Kaki Tangan & Mulut (HFMD) Akan Pulih Sendiri, Yang Penting Jaga Kebersihan!

JANGKITAN HFMD MELEPASI PARAS AMARAN DI SELANGOR, ANAK DIJANGKITI JANGAN BAWA KELUAR
Penularan jangkitan Penyakit Tangan, Kaki dan Mulut (HFMD) dalam kalangan kanak-kanak bawah usia tujuh tahun di Selangor, kini sudah melebihi paras amaran / BH Online.
Petikan Berita Harian melaporkan, sejumlah 6,748 kes direkodkan setakat 7 Mei lalu, membabitkan penularan dalam kalangan 118 kluster dengan 95 peratus daripadanya adalah tadika, taska serta pusat jagaan harian kanak-kanak.

Pengarah Kesihatan negeri, Datuk Dr Sha’ari Ngadiman, berkata trend penyakit HFMD dalam kalangan kanak-kanak di negeri itu meningkat secara berterusan sejak awal tahun hingga kini.

“Sehingga 7 Mei lalu, sebanyak 6,748 kes telah dinotifikasi dengan bilangan kes mingguan melebihi paras amaran di Selangor.
“Daripada bilangan itu, sebanyak 4 peratus dimasukkan ke hospital bagi tujuan pemantauan lanjut dan selebihnya menerima rawatan pesakit luar.
“Pada masa sama, ada 118 kluster HFMD dilaporkan, dengan 95 peratus daripadanya membabitkan kluster di taska/tadika serta pusat jagaan harian. Bagaimanapun tiada kematian dilaporkan,” katanya dalam satu kenyataan di Facebook rasmi JKNS.
Gambar hiasan: Cheekaaboo
Dr Sha’ari berkata, sebanyak 33 peratus kes jangkitan adalah berpunca daripada Coxsackie Virus A16 (CA16), Enterovirus 71 (EV 71) pula sebanyak 22 peratus.
“Pada pada minggu epid ke-18 (ME 18) tahun ini, sebanyak 525 kes dilaporkan, menurun sebanyak 40 peratus berbanding ME sebelumnya.
“Walau bagaimanapun, penurunan ini dipercayai berlaku berikutan cuti perayaan Hari Raya dan kebanyakan pusat jagaan serta institusi pendidikan ditutup sepanjang tempoh berkenaan.
“Pada masa sama, tiada kluster HFMD dilapor semasa tempoh berkenaan,” katanya.
IBU BAPA DINASIHATKAN TIDAK MEMBAWA ANAK YANG DIJANGKITI HFMD KE TEMPAT AWAM
Gambar hiasan: Sirap Limau
Beliau berkata, JKNS menasihati ibu bapa atau penjaga kepada kanak-kanak yang mempunyai tanda-tanda jangkitan HFMD supaya tidak membawa anak ke tempat-tempat awam serta tidak menghantar mereka ke sekolah, taska dan pusat asuhan kerana boleh merebakkan jangkitan.
“Mengamalkan budaya mencuci tangan dengan sabun dan air bersih selepas ke tandas, selepas menukar lampin dan selepas menyentuh dan merawat lepuh.
“Membersihkan permainan anak serta lantai rumah termasuk tandas dengan menggunakan larutan campuran klorin.
“Ibu bapa atau penjaga juga dinasihatkan agar menguruskan pembuangan lampin pakai buang dibuat dengan betul,” katanya.
Sumber: Berita Harian Online


Gara-Gara Asap Rokok, Paru-Paru Bayi Umur 2 Bulan Kena Jangkitan Kuman, Hati & Limpa Bengkak

” Ish, apalah orang ni hisap rokok tak fikir ke ada baby dekat sini? “
Pernah tak anda mengalami situasi seperti dia atas? Berdepan dengan situasi perokok yang tidak bertimbang rasa dan merokok berhampiran dengan kawasan yang ada bayi atau kanak-kanak memang kurang menyenangkan. Begitu juga dengan apa yang berlaku kepada anak wanita ini dimana anaknya terkena jangkitan paru-paru sehingga menganggu semua organ dalaman. Semuanya adalah gara-gara asap rokok!

ANAK KENA JANGKITAN PARU-PARU KERANA ROKOK

Hari ke 4 di sini..

Jangkitan kuman pada paru-paru Delisya sangat teruk sehinggakn kacau smua organ dalaman dia. Bengkak hati dan limpa, pergi ke usus. Saya tanya doctor, apa punca sebenar anak saya jadi macam ni? Sebab dengan mengejut sangat walhal anak saya sihat walafiat. Kejadian pertama delisya muntah darah sebanyak 2 kali dan terus datang emergency hospital. Doc terus ambik kes dia sebab emergency sangat. Baby baru berusia 2 bln 15 hari muntah berdarah. Terus xray, scan, ultrasound dan macam-macam treatment.

Doc sahkan baby saya kena jangkitan kuman pada paru-paru yang sangat teruk. Dipendekkan cerita, baby ni kena macam ni punca utama adalah ASAP ROKOK dan persekitaran orang ramai dimana udara kotor. Paling sedih sebab my husband tak merokok dan rumah saya sentiasa bersih.. doc kata ni kejadian 2-3 minggu yang lepas sebab tu paru-paru dah teruk.
HORMATILAH ORANG SEKELILING WAHAI PEROKOK

Saya menyeru dan merayu pada perokok, hormatilah org sekeliling anda yang tidak merokok sebab yang kena tempiasnya adalah orang lain. Yang menangung penderitaannya orang lain.. selama 3 hari baby saya agak lemah. Saya mengadu pada Allah, menangis dengan Allah, bagi kekuatan untuk baby saya lawan kuman JAHAT tu.. sebab organ dalaman dia dah diserang dengan kuman. Hati dan limpa jadi bengkak, pergi ke usus kacau jadi berak-berak smpai 20 kali sehari.
Baru harini saya ada kekuatan untuk bercerita pada smua tentang keadaan anak saya, ramai kawan-kawan call dan watsap semua saya tak berjawab sebab tak ada kekuatan untuk itu. Esok sepatutnya hari besar saya untuk konvo tamat belajar, tapi apakan daya perancangan Allah lagi terbaik. Allah uji dengan sedikit ujian untuk dekatkan lagi diri padanya..Memang benar, bila kita ditimpa sedikit ujian, barulah kita merayu-rayu pada Allah..Jadi sakit ni sebagai asbab untuk ibu delisya lagi dekatkn diri dengan Penciptanya.. mohon doakan delisya sembuh seperti sediakala.
Sumber : Norzy Green


‘Basuh Tangan Bersih-bersih Sebelum Pegang Baby’, Ibu Ini Kongsi Bahaya Kuman Salmonella

“Peringatan untuk ibu-ibu dan orang yang berada di persekitan baby. Anak saya baru baik daripada terkena janhkitan kuman Salmonella. Bahaya kuman salmonella ni, boleh menyebabkan maut jika lambat bertindak.”
“Baru 3 hari terkena tapi wajah anak cengkung sebab muntah dan cirit-birit tanpa henti. Setiap setengah jam hingga sejam sekali anak akan tercirit. Bila minum susu pula terus muntah. Siap ada darah lagi.”

Begitulah pesan Puan Zuraini Othman menerusi salah sebuah post beliau yang mendapat perhatian di Facebook.
Menurut beliau, memang sedih bila diingatkan kembali perisitiwa tersebut.

Memang bahaya sungguh kuman Salmonella ni kan? Tapi, macam mana ia boleh berjangkit dan menyerang kanak-kanak?

Jom tambah ilmu dan baca perkongsian beliau sepenuhnya di bawah ini.
Gambar pada hari ketiga. Sedih tengok mata anak cengkung sebab muntah dan cirit-birit tak berhenti dah 2 hari.
Anak Muntah & Cirit Tak Berhenti
Saya ingat lagi pada waktu tu hari ketiga di hospital, anak aku tak berhenti muntah dari pukul 7.30 malam hingga pukul 11.00 malam. Hanya Allah saja yang tahu perasaan saya waktu tu.

Sedih tengok anak lemah tak bermaya, demam kuat hingga hampir 39 darjah celsius. Suhu tinggi walaupun baru 2 jam makan ubat. Bergantung pada dua mesin untuk dimasukkan air dalam badan. Najis dan muntah diambil untuk didianogsis.
Demam kuat kuman Salmonella walaupun batu 2 jam makan ubat. Suhu hampir 39 darjah. Terpaksa balut dengan kain basah setiap masa,
Hari keempat, doktor sarankan ambil air tulang belakang tapi saya dan suami menolak sebab kami nak tunggu result najis. Bila dah dapat result najis, anak saya disahkan terkena kuman Salmonella.
Hari ketiga masih tak nampak kurang. Doktor cadangkan tukar susu tanpa laktosa. Muntah dan cirit masih tak berhenti.
11 Hari Bertarung Dengan Jangkitan Kuman Salmonella
Jadi bermulalah episod ambil antibiotik 14 hari tanpa henti. Empat kali tukar jarum cucuk ditangan anak sebab bengkak masuk ubat dan air.
Tangan anak bengkak dicucuk jarum untuk masukkan ubat dan air.
Jatuh luruh jantung setiap kali anak meraung sakit kena cucuk jarum. Hati saya juga meraung tanpa henti.
Walaupun anak belum mula makan lagi, tapi telah berjangkit dari orang yang terkena cirit-birit.
Hampir 50 peratus badan anak kehilangan air. Sampai nampak lesu dan cengkung matanya.
Hanya Tuhan yang tahu macam mana perasaan saya waktu tu. Sambil menangis solat hajat supaya dipermudahkan urusan anak saya di hospital.

Hari ketiga masih tak nampak perubahan, anak masih muntah dan cirit-birit tak berhenti.
Sampailah hari keempat baru anak buka mata dan nampak bermaya sikit.
Gambar pada hari keempat. Alhamdulillah dah buka mata dan tak terbaring lagi.
Nampak Perubahan Setelah Hari Ketujuh
Hari ketujuh, dah nampak perubahan positif anak tapi anak pula tak ada selera minum susu.
Saya tolak cadangan doktor untuk masukkan wayar kat hidung untuk masukkan susu sebab anak aku dah aktif sikit waktu tu.
Aku dan suami berusaha bagi anak minum susu ikut syringe 2 jam untuk 2 auns. Memang mencabar juga sebab anak menangis tolak susu.
Gambar pada hari keenam. Dah nampak dia mula aktif dan nak bermain.
Alhamdulillah hari ke 9, doktor dah bagi hint anak dah boleh discharge.
Hari ke 11, doktor dah keluarkan surat discharge dengan syarat anak aku perlu ambil darah bulan 9 dan makan antibiotik 4 hari lagi serta suplemen tambahan untuk sebulan.
Syukur akhirnya anak saya terselamat setelah 11 hari bertarung dengan jangkitan kuman Salmonella di hospital.
Hari kesebelas dah nampak ceria. Alhamdulillah.
Menurut pembacaan saya kuman ni datang dari persekitaran. Mungkin kita terpegang sayur ke, ayam, ikan @ daging mentah dan terpegang pula anak.
Dari situ, kuman tu dah boleh berjangkit kat anak.
Peristiwa ini juga jadi peringatan untuk diri, supaya sebelum pegang baby kena basuh tangan bersih-bersih.
Pengalaman yang tak boleh dilupakan.
Apakah Kuman Salmonella?
Salmonella adalah istilah yang merujuk kepada kelompok beberapa jenis bakteria yang boleh menyebabkan jangkitan Salmonella (salmonellosis) di saluran pencernaan.
Menurut WHO, Salmonella merupakan salah satu penyebab utama keracunan makanan di dunia.
Foto Kredit: Public Health Malaysia
Penyebab dan Gejala Jangkitan Salmonella
Salmonellosis disebabkan bahan makanan dan air yang dicemari bakteria Salmonella.
Bakteria ini biasa berada di daging, ikan, telur, buah dan sayur.
Selain itu, sebahagian haiwan peliharaan seperti reptilia dan burung boleh menyebarkan Salmonella melalui kotorannya.
Jangkitan Salmonella boleh dilihat dengan beberapa gejala. Salmonella berinkubasi selama 12 hingga 72 jam dalam tubuh.
Selama waktu inilah pesakit akan menderita gejala-gejala berikut:

Mual
Muntah dan cirit-birit
Cramp perut
Demam
Badan menggigil
Darah di dalam najis

Bagaimana Mencegah Jangkitan Salmonella?
Jangkitan Salmonella boleh dicegah dengan cara mengamalkan kebersihan setiap waktu.

Terapkan kebiasaan mencuci tangan secara betul.
Mencuci tangan boleh menghindari perpindahan Salmonella dari bahan makanan yang anda sentuh ke tangan, dan dari tangan ke mulut.
Cuci tangan sebelum dan setelah memasak, menyentuh daging mentah, menggunakan tandas dan mengganti lampin bayi.
Ajarkan kebiasaan mencuci tangan sejak kecil pada anak.

Foto Kredit: Kementerian Kesihatan Malaysia
Pentingnya Mengamalkan Kebersihan
Selama ni mungkin ada antara kita yang naik bosan bila diingatkan tentang kebersihan.
Hingga kita lupa betapa pentingnya kebersihan ini hinggalah kecuaian kita dalam melaksanakannya boleh membahayakan nyawa.
Jadi ibu ayah lepas ni kena lebih peka dan teliti bab kebersihan ya. Semoga kisah ini menjadi pengajaran kepada kita semua.

*Pengalaman ini dikongsikan oleh Puan Zuraini Othman menerusi Facebook. Ia telah disunting dan diterbitkan semula dengan kebenaran. Sebarang pertanyaan dan maklumat lanjut boleh rujuk post asal beliau di SINI.


Saintis Malaysia Lancar CoronaTracker, Bantu Anda Dapat Informasi Sahih Coronavirus

Seorang saintis dari Malaysia iaitu Dr. Lau Cher Han bersama-sama dengan lebih 400 pasukan sukarelawan dari seluruh dunia telah melancarkan website terbaharu iaitu CoronaTracker.com. Dilancarkan menerusi Facebook live pada 27 January, portal ini diwujudkan berikutan kes penularan wabak Wuhan Corona dan orang ramai boleh mendapatkan liputan paling terkini dan sahih.
CORONATRACKER PAPAR SUMBER SAHIH

Isi kandungan dalam portal CoronaTracker.com ini memaparkan pelbagai artikel dari sumber yang sahih kerana sudah ditapis oleh barisan sukarelawan yang profesional termasuklah pakar sains dan pakar perubatan. Ciri menarik dan sangat informatif lain dalam portal ini juga akan memaparkan statistik kes yang berkaitan dengan wabak tersebut.

ELAK LAMBAKKAN BERITA PALSU
Berikutan lambakan berita palsu yang disajikan di media sosial khususnya mengenai wabak ini, CoronaTracker.com juga akan membantu anda mendapatkan maklumat yang sahih seperti berapa jumlah kes, berapa jumlah pesakit yang telah disahkan dan juga angka kematian.

Statistik ini juga akan dikemaskini masa demi masa dan paling penting adalah segala data yang dikumpul adalah dikendalikan oleh pasukan perubatan profesional. Bukan itu sahaja dalam masa 36 jam, pihak CoronaTracker juga berjaya mengumpul beratus barisan pakar sukarelawan dari Malaysia, Australia, Japan, Philippines, Singapore, Taiwan, USA dan lain-lain.
Sumber: Dr. Lau Cher Han


Kenapa Bayi Aktif Menendang Pada Waktu Malam? Mama Kena Risau Tak?

“Aduh, tak boleh tidur la setiap malam sebab janin aktif bergerak waktu macam ni…”
Seringkali mendengar kisah yang dikongsikan oleh ibu hamil adalah mereka tidak mempunyai waktu tidur yang cukup pada waktu malam. Hal ini kerana si ibu berhadapan dengan pergerakan janin atau bayi dalam kandungan yang lebih aktif berbanding pada waktu siang. Kenapa perkara ini berlaku?

Baca juga: Orang Cakap Saiz Payudara Besar Barulah Susu Badan Banyak, Betul Atau Mitos?
KENAPA JANIN AKTIF BERGERAK PADA WAKTU MALAM?

Menurut Parenting Firstcry, rupa-rupanya bayi dalam kandungan berada dalam kategori makhluk nokturnal. Seperti yang kita tahu apabila berada dalam kategori nokturnal, mereka lebih aktif pada waktu malam.

Menurut kajian dari University of Auckland juga, 74.5 peratus ibu di dunia merasakan gerakan bayi pada waktu malam ketika ingin tidur. Patutlah ramai ibu yang mengatakan mereka akan terjaga pada waktu malam kerana kejutan dalam perut.  Salah satu gerakan bayi pada malam hari yang paling mudah dirasakan adalah tendangan.
1.Bayi rasa tak selesa : Tendangan ini adalah kerana bayi tidak merasa selesa dan kurang ruang untuk dia bergerak di dalam kandungan.
2.Terdengar suara ibu : Bukan itu sahaja, bayi juga boleh menendang kerana terdengar suara si ibu atau suara yang tidak dikenali.
3.Pergerakan ibu yang diam : Bayi lebih banyak bergerak pada waktu malam kerana pergerakan ibu yang terhad. Bila waktu siang, si ibu akan membuat aktiviti seolah-olah menggoyang perut jadi bayi lebih mudah untuk tidur.
Oleh itu, penting juga untuk si ibu tahu bahawa apabila usia kehamilan mencapai tujuh bulan, bayi sudah dapat mengenali suara ibunya dan inilah masa untuk ibu dan anak berkomunikasi.
APA NAK BUAT UNTUK SENYAPKAN BAYI?

Terdapat beberapa aktiviti yang si ibu boleh lakukan supaya anda tidak terlampau beraktiviti pada waktu malam supaya si ibu dapat tidur dengan lena. Antaranya adalah:
1.Usap perut : Salah satu teknik untuk menenangkan bayi dalam kandungan adalah dengan mengusap perut. Bukan itu sahaja, anda pun boleh pasang muzik perlahan sambil mengusap perut.
2. Banyakkan aktiviti : Untuk menenangkan bayi supaya tidak terlampau bergerak adalah dengan si ibu melakukan aktiviti ringan seperti menonton TV atau melipat baju.
*Namun, si ibu kena peka apabila bayi dalam kandungan tidak bergerak dalam tempoh yang lama atau berhari-hari. Dapatkan rawatan dengan scan kandungan untuk perkembangan terkini.
Sumber: WhatToExpect.com


Janin Tidak Berkembang Dengan Normal Semasa Kehamilan, 5 Punca Ini Ibu Kena Alert!

“Rasanya macam lama dah tak rasa baby kick dekat perut. Janin tidak berkembang ke macam mana ni?”
Menjaga proses kehamilan bukanlah perkara yang mudah. Bukan sahaja dari segi pengambilan makanan serta rutin harian yang sihat, malah penting juga untuk si ibu mengetahui tahap perkembangan janin dalam kandungan. Hal ini kerana terdapat situasi apabila perkembangan janin dalam kandungan terhenti dan menyebabkan kandungan kecil!

Ini dikenali sebagai Fetal Growth Restriction atau FGR dan sudah pasti ramai yang tidak kenal dengan terma ini bukan? Jadi, jom kita ambil tahu apakah punca yang menyebabkan perkembangan janin dalam kandungan ini lemah dan berhenti.
Baca juga: Jenis Posisi Duduk Untuk Ibu Hamil Yang Selamat, Elak Kaki Lenguh & Tak Bengkak

JANIN TIDAK BERKEMBANG, KENAPA PERKARA INI TERJADI?

Fetal Growth Restriction (FGR) atau sekatan pertumbuhan janin ialah keadaan di mana bayi lebih kecil daripada jangkaan atau pertumbuhan bayi perlahan atau berhenti semasa mengandung. Ia juga dipanggil sekatan pertumbuhan intrauterin (IUGR). Sudah pasti ramai dalam kalangan ibu yang risau apabila janin tidak berkembang semasa tempoh kehamilan tersebut bukan?
Terdapat beberapa perkara yang boleh meningkatkan risiko FGR. Risiko yang paling biasa ialah:
1.Jika anda sebelum ini mempunyai bayi kecil, pra-eklampsia atau kelahiran mati (stillbirth).
2.Jika anda mengalami komplikasi lebih awal semasa kehamilan ini, terutamanya pendarahan yang banyak.
3. Mempunyai masalah perubatan yang sedia ada seperti tekanan darah tinggi, masalah buah pinggang, kencing manis atau penyakit jantung.
4.Merokok, minum alkohol atau menggunakan dadah haram.
5.Berumur lebih 35 tahun.
Jika anda mengalami pendarahan semasa kehamilan anda, dengan atau tanpa kesakitan, adalah sangat penting untuk memeriksanya.
Beberapa perkara yang meningkatkan risiko anda mempunyai bayi kecil atau tidak berkembang tidak boleh diubah. Tetapi terdapat beberapa perkara yang boleh anda lakukan untuk mengurangkan risiko, termasuk:
1.Berhenti merokok.
2.Mengambil vitamin D.
3.Mengamalkan pemakanan yang sihat dan seimbang.
4.Tidak minum alkohol.
5.Kurangkan stres.
Jika anda berlebihan berat badan, anda berkemungkinan besar mengalami tekanan darah tinggi, yang boleh menyebabkan komplikasi yang membawa kepada masalah dengan pertumbuhan bayi dalam kandungan. Jadi, pastikan anda kekalkan berat badan yang sihat sebelum dan semasa kehamilan.
Bagaimanakah saya tahu jika bayi dalam kandungan saya tidak membesar dengan baik?

Jika anda mempunyai sebarang faktor risiko untuk FGR, pertumbuhan bayi anda akan dipantau oleh imbasan ultrasound dan bukannya menggunakan pita pengukur.
Bergantung pada sejarah perubatan dan kehamilan, anda juga mungkin diminta untuk melakukan imbasan ultrasound bagi mengukur aliran darah ke plasenta dikenali sebagai Doppler Arteri Rahim. Pengukuran ini dilakukan pada usia 20-24 minggu kehamilan. Ia akan menentukan berapa kerap anda perlu menjalani imbasan ultrasound semasa kehamilan.
Peringatan juga bahawa sdalah sangat penting untuk memantau pergerakan bayi anda semasa mengandung. Kebanyakan wanita biasanya mula merasakan bayi mereka bergerak antara 16 dan 24 minggu kehamilan.
Pergerakan bayi boleh digambarkan sebagai apa-apa sahaja daripada tendangan, kibasan, hayunan atau guling. Namun, tiada bilangan pergerakan normal yang ditetapkan. Jika anda berasa bahawa pergerakan bayi anda perlahan atau berhenti, adalah penting untuk menghubungi pakar anda dengan segera!
Sumber: NHSInform,  Tommy’s.org


Janji Tak Serupa Bikin! Usahawan Rempah Oden Viral Kecewa Kek Bernilai RM10K Buruk Kejadiannya!

Anda tahu tak, baru-baru ni ada satu usahawan rempah oden viral dekat aplikasi TikTok? Katanya usahawan tersebut belanja RM10K untuk kek sempena majlis gender reveal anaknya yang ke-4. Tapi hasilnya, alahai… Kesian tengok.
Ha! Usahawan yang dimaksudkan, tak lain tak bukan, Cek Yana, pengasas kepada Masak-Masak CekYana. Ala, pemilik kepada rempah oden viral yang banyak youtuber dan tiktokers buat review “mukbang” tu.

Majlis gender reveal bertukar tragedi!

Bakal menimang cahaya mata perempuan yang pertama, ibu mana yang tak teruja nak sambut kelahiran bayi perempuan sulung dalam keluarga yang dah ditunggu-tunggu sekian lama.

Maka tidak hairanlah, ibu kepada 3 cahaya mata lelaki ini sanggup berbelanja besar untuk sambutan majlis gender reveal tersebut.

 @cekyanaofficial
Reply to @masdianaamin Tak sabarnya .. Tahniah sis dapat RM500 untuk shopping barang baby dgn cekyana 😍 #fyp #fypmalaysia
 ♬ bunyi asal – jaja  – @rusa_putih96

Betul la kata orang, malang tak berbau. Majlis istimewa yang diharapkan menjadi kenangan manis dan terindah buat usahawan tersebut bertukar menjadi satu tragedi apabila dirinya terkejut besar kerana kek yang ditempah, indah khabar daripada rupa.
Siapa je yang tak terkilan dan kecewa apabila kek yang diterima lain benar hasilnya. Tak sama langsung dengan lakaran. Kalau min pun confirm melenting. Ye la! Harga kek bukan murah, RM10K you alls!
Merasakan dirinya ditipu dan kek yang diterima tidak setimpal dengan wang yang telah dibelanjakan, CekYana berkongsi moment tersebut dengan pengikutnya di aplikasi TikTok untuk mengelakkan situasi tersebut berulang kembali.
Kek macam budak form 1 pun boleh buat-Netizen

Rata-rata netizen juga tidak berpuas hati melihat kek yang dihasilkan. Bukan apa, hasilnya lain sangat berbanding dengan apa yang dijanjikan.
Sepatutnya kek yang dihasilkan menyerupai Istana Melayu dan Istana Korea tapi boleh pulak baker main tampal je gambar Istana Melayu dan Istana Korea tu. Dah la tu, kek rapuh bila dipotong. Tak moist langsung.
Tetap teruskan upacara gender reveal…
Walaupun kecewa, majlis tetap diteruskan dan CekYana mengumumkan jantina anaknya secara live di Facebook dan Tiktok. Bukan itu je, dalam masa yang sama CekYana juga telah bernazar untuk menaja dua orang pengikutnya untuk bersalin di hospital  swasta Andorra jika mereka turut mendapat anak perempuan.
Selain itu, lima ibu hamil bertuah turut dipilih untuk memenangi hadiah wang tunai bernilai RM500.
Lancarkan produk baru

View this post on Instagram

A post shared by Resepi MMC OFFICIAL HQ (@masakmasakcekyana)

Dalam majlis tersebut, CekYana turut melancarkan produk terbaharu keluaran Masak Masak CekYana, iaitu rempah Odeen Kimchi dan Sup Steamboat. Jika sebelum ini, rempah odeen hanya ada 2 perisa iaitu rempah Odeen Original dan Extra Hot Spicy, sekarang CekYana tambah 2 lagi variasi rasa baru untuk anda semua.
Menurut CekYana, dia berharap dengan adanya empat jenis rempah kuah odeen, anda boleh pilih mana satu rempah yang betul-betul kena dengan tekak anda. Jadi, bila anda makan, anda puas hati dan rasa nak repeat lagi.

Lebih istimewa, sempena majlis ini juga CekYana share butiran Peraduan Happy Hour Sale dimana pelanggan setia rempah odeen viral yang membuat pembelian minima RM29 berpeluang memenangi pelbagai hadiah awesome termasuklah iPhone 13, dishwasher Toshiba dan banyak lagi..
Nak tahu butiran lanjut mengenai peraduan ini, anda boleh klik link dibawah. Bagi anda yang teringin nak cuba produk keluaran CekYana, anda boleh dapatkan produk-produk keluaran Masak-Masak CekYana melalui ejen sah dan HQ Masak-Masak CekYana.
Facebook: Masak Masak Cekyana
Instagram: masakmasakcekyana
Tiktok: cekyanaofficial


Janji Temu Vaksin Kanak-Kanak Bermula Hujung Bulan Ini Di Lembah Klang Dahulu

Kementerian Kesihatan Malaysia (KKM) telah meluluskan pemberian vaksin Covid-19 kepada kanak-kanak berumur 5 hingga 11 tahun. Jadi, sistem tempahan janji temu pemberian vaksinasi kanak-kanak berusia lima hingga bawah 12 tahun melalui aplikasi MySejahtera akan dibuka pada hujung bulan ini.
Baca juga: #PICKids: Senarai Kumpulan Kanak-Kanak Layak Terima Suntikan Vaksin Covid-19

JANJI TEMU VAKSIN KANAK-KANAK BERMULA HUJUNG BULAN
Menurut laporan BH Online, menteri Kesihatan, Khairy Jamaluddin, mengumumkan perkara itu berkata sebagai permulaan ibu bapa boleh mula mendaftarkan anak mereka sebagai tanggungan dalam aplikasi berkenaan.

Walau bagaimanapun, tempahan janji temu vaksinasi bagi golongan berkenaan akan dibuka secara berperingkat bermula hujung bulan ini untuk mereka yang tinggal di Lembah Klang.

“Pelancaran program pemberian vaksinasi kanak-kanak berusia lima hingga bawah 12 tahun akan diadakan pada 3 Februari 2022 di Hospital Tunku Azizah, Kuala Lumpur.
“Tempahan janji temu vaksinasi bagi kanak-kanak berusia lima hingga bawah 12 tahun akan dibuka secara berperingkat bermula 31 Januari 2022 dan dibuka kepada ibu bapa yang tinggal di Lembah Klang dahulu.

“Perincian mengenai akses kepada sistem tempahan janji temu akan dimaklumkan dalam masa terdekat,” katanya.
KKM menyasarkan 70 peratus kanak-kanak lima hingga bawah 12 tahun dalam sistem pendidikan dapat diberikan dos satu vaksin Pfizer (kanak-kanak) dalam tempoh dua bulan dari tarikh program dilancarkan pada awal Februari 2022 dan 80 peratus akan menerima dos lengkap dalam tempoh enam bulan pelaksanaan.
Sumber: BH Online


Rata-rata kita difahamkan bahawa jarak terbaik untuk merancang jarak kehamilan adalah 2 tahun. Sebenarnya ada sebab mengapa tempoh tersebut dikatakan ideal dari segi kesihatan.
Namun, apakah yang boleh berlaku jika kita tidak merancang jarak kehamilan mengikut tempoh yang disyorkan? Mari ikuti pengalaman yang dilalui oleh Mommy Syams yang sudi berkongsi kisah beliau dengan kami.

Purata Jarak Kehamilan Setahun Seorang
Saya nak kongsikan sikit hal bersalin secara pembedahan Caesarean bagi 3 orang anak saya. Pengalaman ini mungkin boleh dijadikan sebagai pengajaran atau sekadar bacaan bagi anda semua.
Buat pengetahuan semua, ketiga-tiga anak saya dilahirkan secara pembedahan. Tarikh dan sebab pembedahan perlu dijalankan adalah seperti berikut.

Anak Pertama – Songsang (Breech), Lahir 30.11.2007

Anak Kedua – Poor progress, Lahir 13.08.2009

Anak Ketiga – Scheduled operation, Lahir 30.11.2010

Secara purata, jarak kehamilan anak saya adalah setahun seorang seperti yang saya rancangkan. Ia kerana saya ingin mereka membesar bersama. Memang ini tidak mengikut nasihat Doktor, tapi saya telah refer pada swasta untuk medical check-up (Annur) dan bersalin di Hospital Kerajaan (Putrajaya/Serdang).

3 Kali Bersalin Caesar Dalam 4 Tahun, Ini Kesannya Pada Saya Sekarang
Kini anak saya yang bongsu sudahpun berumur 7 tahun dan mula bersekolah pada tahun ini. Tetapi, saya masih dapat merasakan kesan daripada jarak kehamilan yang rapat tersebut hinggalah sekarang.
Antara yang saya lalui selepas melalui ketiga-tiga pembedahan dan membesarkan mereka ialah :
1. Sakit Belakang
Akibat sakit belakang, saya tidak boleh duduk lama atau berdiri lama.
Doktor kata tak mungkin kesan dari GA cucuk di tulang belakang tu, tapi secara peribadi saya rasa ada kesan juga dari bius tersebut.
2. Buasir / Hemorrhoid
Saya yang asalnya buasir mengandung telah mengalami buasir yang berterusan. Baru-baru ini, saya telah menjalani pembedahan buang buasir yang saya hidapi sejak mengandung anak kedua.
Ia mungkin akibat tak mampu menahan berat badan yang berterusan kerana jarak kehamilan terlalu rapat. Selain itu, barangkali ia terjadi daripada bebanan mengangkat anak juga.
3. Kaki Sejuk Dan Cepat Penat
Saya sering mengalami kaki yang sejuk dan cepat penat. Ini semua memang bergantung kepada stamina masing-masing. Tapi sejujurnya, apabila jarak anak terlalu rapat, tak banyak yang kita dapat lakukan untuk layan badan sendiri.
Seperti dapat anak kembar juga, kerana dilanda kesibukan dan keletihan. Apabila seorang masih berumur beberapa bulan, kita sudahpun mengandung lagi.
4. Masa Tidur Terjejas
Saya mengalami kekurangan tidur dan tidak lena tidur selama 6 tahun.
Sejak mengandung pertama lagi saya tak dapat lena sebab kurang selesa. Sebaik saja lahirnya anak, memang susah lena sebab menjaga anak dan ini jugalah terjadi hinggalah anak bongsu saya berumur 5-6 tahun.
Walaubagaimanapun, sekarang progress tidur semakin baik. Alhamdulillah.

Jarak Kehamilan Ideal
Bila sebut tentang isu merancang kehamilan, tentulah setiap orang ada pendapat mereka sendiri. Ada yang lebih suka jarak kehamilan mereka rapat-rapat, dan ada yang sebaliknya. Kedua-dua pilihan ini mempunyai kelebihan dan kekurangan tertentu. Walaupun kadangkala kita generasi muda ada perancangan masing-masing, kita perlu mengetahui risikonya.
Selain menjamin kesihatan optimum bagi wanita, ia juga bertujuan meminimumkan risiko dan komplikasi semasa proses bersalin. Atas sebab-sebab tersebut, World Health Organization (WHO) juga menyarankan tempoh jarak kehamilan paling baik adalah selama 2 tahun.
Yang Penting, Jangan Stres
Sejak melahirkan anak pertama, saya ada pembantu rumah selama 6 tahun seterusnya, dan saya tidak bekerja. Apapun, pembantu rumah cuma membantu dengan arahan dan kepenatan tetap terasa pada kita ibunya. Yang penting, ibu semua jangan stres. Kesan selepas bersalin itu semestinya ada, sebab itu doktor menasihatkan kita menjarakkan kehamilan sekurang-kurangnya 2 tahun.
Semoga perkongsian ini dapat memberi sedikit pencerahan kepada ibu-ibu yang sedang berkira-kira untuk merancang kehamilan seterusnya. Apapun, kita sebagai manusia hanya mampu merancang. Setiap yang berlaku itu tentu ada hikmahnya dan kita perlu bersyukur dengan kurniaan Tuhan sekiranya telah ditakdirkan dengan kehamilan dalam jarak terdekat.

*Perkongsian asal oleh Mommy Syams melalui Group Facebook Kelab Ibu Mengandung Malaysia ini diterbitkan semula dengan kebenaran beliau.


Jari Telunjuk Kiri Budak Lelaki Bengkak Akibat Tersangkut Cincin

Jari telunjuk kiri seorang kanak-kanak lelaki berusia enam tahun bengkak apabila gagal menanggalkan cincin yang tersangkut pada jarinya, semalam.
Kejadian tersebut berlaku di Kedah dan Penolong Pengarah Bahagian Operasi Kebombaan dan Penyelamat, Jabatan Bomba dan Penyelamat Malaysia (JBPM) Kedah, Mohamadul Ehsan Mohd Zain berkata, pihaknya menerima panggilan kecemasan pada 4.01 petang.

Baca juga: Suka Korek Telinga Guna Besi, Gegedang Telinga Pecah & Bocor!
JARI TELUNJUK KIRI BUDAK LELAKI BENGKAK AKIBAT TERSANGKUT CINCIN

Anggota Balai Bomba dan Penyelamat (BBP) Alor Setar membantu menanggalkan cincin itu menggunakan alatan memotong dan memastikan jari mangsa tidak tercedera, lapor Harian Metro.

“Pasukan bomba berjaya memotong cincin berkenaan dan mengeluarkan jari yang tersepit dengan selamat,” katanya ketika dihubungi hari ini.
Mohamadul Ehsan berkata, tiada kecederaan lain pada jari mangsa dan operasi tamat pada 4.18 petang.
Sumber: Harian Metro


Jaringan Prihatin B40: Cara Mohon Subsidi RM180 / RM300 Peranti & Data

Program Jaringan Prihatin yang baru dirasmi oleh YAB Perdana Menteri pada 5 Mei 2021 menawarkan dua manfaat kepada penerima B40 yang layak untuk mendapatkan pakej peranti atau pelan data bulanan.Di sini diterangkan lebih lanjut tentang bantuan subsidi Jaringan Prihatin dan cara membuat permohonan.
Apakah Subsidi / Bantuan Jaringan Prihatin?
Untuk makluman anda, Program Jaringan Prihatin adalah inisiatif di bawah Belanjawan 2021 untuk 8.4 juta penerima Bantuan Prihatin Rakyat (BPR) mendapatkan bantuan bagi perkhidmatan data Internet atau pembelian peranti mudah alih.Program bernilai RM3.5 bilion ini merupakan pelengkap kepada inisiatif MyDigital yang diumumkan pada Februari 2021, yang bertujuan membina bakat dan kemahiran digital seiring dengan usaha keterangkuman berpaksikan objektif Wawasan Kemakmuran Bersama 2030.

Jumlah Bantuan / Subsidi
Menurut kenyataan rasmi oleh Kementerian Kewangan (MoF), jumlah bantuan yang akan disalurkan adalah seperti berikut:

KATEGORI 1 : Isi rumah yang mempunyai anak di bawah umur 18 tahun – RM300 di bawah bantuan untuk pakej peranti dan RM180 untuk pelan data bulanan untuk 12 bulan.
KATEGORI 2 : B40 yang tiada anak bawah umur 19 tahun ditawarkan RM180 untuk pakej peranti dan RM180 bagi data bulanan.

Baca juga: Cara Print Dari Handphone Direct Ke Printer. Tak Payah Buka Laptop Dah

Tarikh Pendaftaran
Pendaftaran untuk Jaringan Prihatin akan dibuka daripada 5 Mei 2021 hingga 31 Julai 2021.
Cara Permohonan / Pendaftaran
Penerima yang layak boleh mendaftar dengan syarikat telekomunikasi pilihan mereka dan menyertai mana-mana pelan yang diiktiraf di bawah program ini.

Celcom: https://www.celcom.com.my/personal/jaringan-prihatin
Digi: https://www.digi.com.my/jaringan-prihatin-bm
Maxis: https://www.maxis.com.my/jaringanprihatin
Mcalls: https://mcalls.asia/jaringanprihatin
redONE: https://www.redone.com.my/promotion/bpr
speakOUT: https://speakout.asia/jaringanprihatin
Tune Talk: https://www.tunetalk.com/my/en/jaringanprihatin
U Mobile: u.com.my/jaringanprihatin
unifi Mobile: www.unifi.com.my/jaringanprihatin
XOX Mobile: https://xox.com.my/jaringan-prihatin-en
YES: https://www.yes.my/kasiupB40
Yoodo: www.yoodo.com.my/jaringanprihatin

Maklumat Lanjut
Untuk mendapatkan info lanjut tentang Program Jaringan Prihatin B40 ini, sila layari info penuh di Portal Belanjawan 2021 Kementerian Kewangan Malaysia.
https://belanjawan2021.treasury.gov.my/…/jaringanprihat…

Sila rujuk syaikat komunikasi berikut untuk mengetahui lebih lanjut tentang perincian pelan yang ditawarkan di bawah Program Jaringan Prihatin B40 ini.

Semoga bantuan ini dapat membantu mereka untuk mengembangkan bakat dalam bidang berkaitan di samping memenuhi keperluan isi rumah dalam era digital.
Jadi jangan lupa daftar sebelum 30 Julai ini ya!
*Sumber: Kementerian Kewangan Malaysia
Baca juga: Cara Buat QR Code MySejahtera Check-In Untuk Pelawat. Tak Payah Tulis Buku, Lagi Mudah & Selamat


‘Jatuh Muflis Di Usia Muda’- Isu Masalah Kewangan Jadi Fokus Webinar Kool Seterusnya

Bila tengah memandu, pastinya radio menjadi teman sepanjang perjalanan bukan? Kadang-kadang terdapat satu segmen perbincangan yang ada di radio, menarik perhatian pendengar terutama sekali apabila ada topik yang hangat. Selaras dengan sambutan yang menggalakkan daripada pendengar Kool FM terhadap Webinar Kool edisi 2020, Kool FM mengambil kesempatan ini untuk meneruskan Webinar Kool bagi edisi 2021 dengan kaedah penstriman langsung.
WEBINAR KOOL DITERUSKAN KALI KETIGA DENGAN TOPIK LAGI MENARIK

Penganjuran Webinar Kool diteruskan lagi selepas tiga kali penganjuran sejak Februari dilihat berjaya menarik perhatian pendengar setia Kool FM dan orang ramai. Masih menggunakan kaedah penstriman langsung menerusi Facebook LIVE Kool FM, penerimaan orang ramai disambut baik dengan penyertaan mereka.
Kali ini fokus perbincangan Webinar Kool akan menumpukan kepada permasalahan kewangan dan perihal kekeluargaan. Isu bankrap, muflis di usia muda akan dibincangkan pada sesi Webinar Kool pada 25 March 2021 yang akan dikemudi oleh Kool FM Muaz. Antara panel-panel yang akan menyertai perbincangan bersama Muaz nanti antaranya Dato Seri Dr Hajah Vida, Encik Mohd Fhauzi Muridan, Pengarah Eksekutif dan Ketua Negara Perbankan Islam UOB Malaysia dan ramai lagi.

Meneruskan sesi Webinar Kool seterusnya, Kool FM Haiza akan membawakan kepada anda yang menonton topik perbincangan berkenaan anak angkat, hukum mengambil anak angkat lain jantina. Sesi Webinar ini akan dilangsungkan pada 15 April 2021. Antara tetamu jemputan yang akan turut sama dalam perbincangan itu ialah Datin Seri Umie Aida, Ustaz Harryanto Rizal Rokman dan ramai lagi.

PENONTON BERTUAH AKAN MENANG WANG TUNAI

https://media.siraplimau.com/2021/03/Video-Promo-Webinar-Kool-Week-4-Bankrap.mp4
Penyertaan Webinar Kool kali ini masih menggunakan mekanisma yang sama iaitu pendengar perlu mengikuti, memberikan tanda suka pada Facebook Kool FM dan ianya adalah terbuka kepada sesiapa sahaja yang ingin menyertainya. Penonton yang bertuah juga bakal memenangi wang tunai sepanjang Webinar Kool ini berlangsung.
Oleh itu, orang ramai digalakkan untuk menyertai Webinar Kool pada 25 Mac 2021 dan 15 April 2021, Khamis bermula jam 12.30 tengah hari kerana pelbagai intipati dan manfaat yang akan perolehi walaupun di mana sahaja anda berada dengan menggunakan telefon bimbit atau komputer riba mereka.
Kool FM boleh didengari melalui frekuensi FM101.3 (Lembah Klang), FM90.2 (Pulau Pinang), FM93.6 (Kuala Terengganu), FM88.5 (Kota Bharu), FM107.3 (Alor Setar) dan FM104.3 (Kuching). Dengarkan juga di MyTV menerusi saluran 722, aplikasi JOOX atau secara streaming di www.koolfm.com.my dan secara LIVE di YouTube Kool TV. Terlepas dengarkan Kool FM boleh strim semula di Catch Up Kool FM.

Untuk menyertai komuniti dan mengikuti perkembangan terkini Kool FM, boleh ikuti di media sosial rasmi: Facebook : Kool FM | Instagram : @koolfmmy | Twitter : @koolfmmy | YouTube : Kool TV


Jawapan Rakyat Malaysia Tentang Hidangan Luar Biasa Yang Ingin Dinikmati Ketika Raya!

Setiap kali tibanya hari raya Aidilfitri juadah wajib seperti rendang, ketupat, ayam masak merah, kuah lodeh, lemang adalah antara makanan wajib yang akan dihidangkan di setiap rumah.
Jadi kali ni kami telah membuat satu survey untuk mengetahui juadah apa agaknya yang ingin dinikmati oleh rakyat Malaysia semasa Aidilfitri selain daripada juadah wajib hari raya.

Banyak jawapan yang kami terima, ni kami share sikit hidangan menarik yang mungkin anda boleh cuba kalau nak berikan kelainan raya nanti.

Makanan yang berasaskan sunnah Nabi. Alhamdulillah…

Macam yang kita tau makanan raya selalunya penuh dengan rempah ratus, minyak dan kolestrol. Nampaknya ada seorang netizen bagi cadangan supaya kita semua berbalik semula kepada sunnah nabi dengan menggantikan bahan-bahan makanan kepada bahan yang lebih berkhasiat seperti menggunakan minyak zaitun bagi menggantikan minyak masak yang sering kita gunakan.
Selain tu, dia juga cadangkan supaya memperbanyak hidangan berkuah supaya bila hirup makanan boleh dapat sekali khasiatnya. Cadangan yang baik!
Masakan Korea campur Melayu. Lain macam…

Wow lain macam sungguh selera dia ni, international gitu. Kalau anda nak tau kimchi ni merupakan makanan tradisional masyarakat Korea yang berasaskan sayur-sayuran dengan beberapa bahan seperti chili paste, oyster dan sebagainya.
Selalunya Kimchi ni wajib ada setiap kali mereka makan nasi atau mi tapi taste pembaca ni lain macam tau, nak makan kimchi dengan nasi minyak. Hmm.. Nanti share ya rasa dia macam mana…
Tak habis lagi dendam rendang crispy nampak…

Jujur kami pon teringin nak rasa rendang crispy ni macam mana. Kalau anda lupa, isu rendang crispy ni terjadi bila seorang peserta MasterChef UK dikritik kerana hidangannya tidak disukai salah seorang juri program itu, kerana ayam rendang yang dimasaknya dikatakan tidak cukup rangup. Wow!
Merasakan identiti masakan traditional Melayu dipermainkan, masa ni tentera bawang Malaysia dan Indonesia telah bersatu hati mempertahan masakan asli Melayu itu. Kalau anda ada nak cuba-cuba buat rendang crispy raya nanti boleh hantar kat rumah admin ea, teringin nak rasa.
Ni mesti orang Utara kan??

Admin yakin mereka berdua ni orang utara, sebab request harum manis dengan ketupat nasi, yelah kat bahagian utara kan lagi popular dengan ketupat daun palas berbanding ketupat nasi. Betul tak?
Hmm sedapnya yang cadangkan pulut harum manis, makan berulang kali pon tak puas. Tapi get ready la kalau perut korang kembung lepas tu. Untuk anda yang tak tau, harum manis ni merupakan salah satu baka buah mangga terbaik yang berasal daripada negeri Perlis. Musimnya pula selalu pada bulan 5 atau 6 setiap tahun. Kenalah nak dekat raya ni, boleh lawat sedara-mara kat sana, mana tau mereka hidang harum manis.
Hidang pasta masa raya.. Macam menarik…

Admin tertarik dengan komen-komen ni sebab mereka cadangkan pasta/spageti untuk hidangan raya. Kadang-kadang bila dah makan banyak sangat makanan raya anda mesti nak cari hidangan lain kan? Lagi-lagi kalau anda ikut marhaban atau ada banyak jemputan rumah terbuka, senak perut kalau asyik hadap makanan raya je. Tapi kalau hidang spageti bukan je ringkas malah senang perut nak hadamkan.
Serius admin baru tahu ada spageti kuah rojak dengan carbonara tomyam, nak kena cuba buat la raya nanti, nak rasa sendiri sedap ke tidak. Tak sangka pula ada macam-macam jenis hidangan lain daripada yang lain boleh dihasilkan dengan pasta ni. Tapi cakap pasal pasta, kami nak share cara anda boleh menang hadiah lumayan hanya dengan pasta. Jom baca macam mana nak menang!
Nak menang sehingga RM20,000 daripada Prego? Tengok video ni dulu!

Siapa je tak tau pasta jenama terkenal Prego ni. Dahla sedap, lepastu simple dan senang je nak masak. Lagilah dah nak tiba musim perayaan ni, kalau anda buat rumah terbuka kan senang kalau hidang pasta kepada tetamu. Anda pon tak payah nak fikir 2 atau 3 jenis lauk nak masak.
Berita baiknya sempena raya ni juga Prego nak bagi anda hadiah bernilai sehingga RM 20,000 tau! Cara dia mudah saja, anda hanya perlu cipta video di laman Prego dan kemudian teka Siapa Makan Pasta Raya tu….

Cipta Kisah Raya Versi Prego Malaysia
Wuhuuu kami dah teka “Siapa Makan Pasta Raya”. Rasa power bila ada iklan raya sendiri ni. Kalau korang tak cuba lagi, cepat layari http://bit.ly/SiapaMakanPastaRaya2. Buat je banyak kali sampai jumpa pesalahnya. Mana tahu ada rezeki, boleh menang hadiah utama bernilai RM 20,000*!*Tertakluk pada terma & syarat#SiapaMakanPastaRaya #PregoRaya
Posted by Prego Malaysia on Sunday, June 2, 2019

Cara penyertaan dia mudah saja tau:

Langkah 1: BELI produk Prego bernilai RM20 ke atas di dalam satu resit, simpan resit sebagai bukti pembelian ye
Langkah 2: CIPTA kisah “SIAPA MAKAN PASTA RAYA” dan share dekat Facebook tau!
Langkah 3: LENGKAPKAN borang penyertaan di www.prego123.com.my/raya

Anda boleh menghantar seberapa banyak penyertaan yang korang nak tapi dengan syarat bukti pembeliaan yang haruslah berbeza. Untuk lebih terma dan syarat, boleh baca kat sini. Ni kami share dengan korang hadiah yang anda boleh menangi. Bestnya!

Mudah kan nak menang hadiah raya? Anda hanya perlu cari siapa sebenarnya makan pasta raya ni. Kalau nak tau lebih lanjut tentang peraduan ni anda boleh terus ke laman web rasmi Peraduan Siapa Makan Pasta Raya?
Kalau nak belajar resipi untuk masak pasta atau nak tau tentang produk Prego pula, anda boleh layari laman web rasmi Prego Malaysia.

Jap bukan itu je, sempena raya ni juga kalau anda membeli produk Prego dan/atau Campbell’s bernilai RM20 keatas dalam satu resit, anda akan dapat pinggan edisi terhad Siapa Makan Pasta Raya tau.
Jadi tunggu apa lagi?  Jom ke pasaraya berdekatan untuk dapatkan produk Prego hari ni juga!


5 Perkara Perlu Tahu Tentang Prosedur Nikah Online Di Malaysia

Disebabkan kekangan pergerakan dalam tempoh PKP, Jabatan Agama Islam Wilayah Persekutuan (JAWI) hari ini melaksanakan Majlis Akad Nikah satu pasangan pengantin secara atas talian (online), yang pertama di Malaysia.
Menurut Berita Al Hijrah, majlis pernikahan secara online melalui sidang video itu membabitkan pasangan pengantin, Muhammad Don Haadi Don Putra, 29, dan Nahdatul Aishah Mohd Sharif, 29, disempurnakan dalam sekali lafaz.

Majlis diadakan di rumah pengantin perempuan di Bandar Baru Wangsa Maju, Setapak, manakala pengantin lelaki pula berada di Setiawangsa pada jam 10.10 pagi hari ini, 18 April 2020.
Bapa pengantin perempuan, Mohd Sharif Khamis menjadi wali pernikahan dengan kehadiran saksi.

Majlis bersejarah yang turut disiarkan menerusi Facebook Live Berita AlHijrah itu disaksikan Menteri di Jabatan Perdana Menteri (Hal Ehwal Agama), Senator Datuk Dr Zulkifli Mohamad Al-Bakri dan Pengarah JAWI, Mohd Ajib Ismail.

Berikut adalah beberapa perkara yang perlu kita tahu tentang permohonan dan prosedur nikah online ini.
1. Kelonggaran Kepada Pasangan Yang Telah Memperolehi Kebenaran Berkahwin
Majlis nikah online itu selaras dengan ketetapan terbaru JAWI pada 17 April lalu yang memberi kelonggaran kepada pasangan yang memperolehi Kebenaran Berkahwin daripada JAWI untuk melaksanakan akad nikah secara sidang video (video conference) berdasarkan garis panduan dan borang permohonan ditetapkan.

2. Hendaklah Dilakukan Dalam Satu Majlis
Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia menegaskan bahawa para fuqaha’bersepakat mensyaratkan bahawa bagi memastikan sesuatu akadnikah itu sah, ia hendaklah dilakukan dalam satu majlis (ittihadal-majlis) supaya semuanya terlibat secara langsung semasa pelaksanaan ijab dan qabul.
3. Syarat-syarat Lain
Menurut JAWI, akad nikah menerusi sidang video telah memenuhi syarat Ittihad al-Majlis kerana ia dikelaskan sebagai Ittihad al-Majazi.
Muzakarah bersetuju memutuskan bahawa adalah harus melakukan akad nikah menerusi sidang video dengan syarat- syarat seperti yang berikut:

Hendaklah majlisini berlangsung ditahap al-yakin bukan al-zhan.
Tidak ada unsur penipuan (al-gharar) dan keraguan.
Cukup semua rukun dan syarat-syarat sah nikah menurut hukumsyarak.
Digalakkan wali sendiri yang mengakad-nikahkan pasangan.
Terdapat halangan untuk melakukan akad nikah di tempat yangditentukan kerana berjauhan seperti berada di luar negara dan sukar bagi kedua-dua belah pihak berada dalam satu majlis yang sama disebabkan sakit, banjir dan sebagainya.
Tertakluk kepada semua peraturan dan undang-undang (seperti Enakmen Keluarga Islam Negeri-negeri) yang sedang berkuatkuasa.

4. Cara Permohonan Nikah Online

Permohonan nikah secara online melalui video conference boleh dirujuk melalui Jabatan Agama Islam negeri masing-masing kerana setiap negeri mungkin berbeza cara pelaksanaannya.

Untuk muat turun SOP, Borang dan Carta Alir berkaitan Majlis Akad Nikah Secara Sidang Video (Video Conference) oleh Jabatan Agama Islam Wilayah Persekutuan (JAWI) di Laman Web JAWI anda boleh terus ke pautan di bawah ini:

https://drive.google.com/file/d/1rZ5Vc7ZGgpm6EzZ8bcnKjxVr7WhV-EkZ/view?fbclid=IwAR3wJu4f35E8UGgpo00Ny0p4Gqxspap-M-hcUUWfd3-cVNDf_PTNiPPxIb4

5. Nikah Online Juga Telah Dilaksanakan Di UAE
Antara negara melaksanakan nikah online ekoran penularan wabak COVID-19 adalah Emeriyah Arab Bersatu (UAE).
Menurut Harian Metro, warga UAE dan penduduk di sana boleh memilih tarikh untuk majlis perkahwinan dalam talian yang akan dikendalikan menerusi pautan video bersama jurunikah selepas semua dokumen berkaitan diluluskan.
Menerusi prosedur itu, jurunikah akan mengesahkan identiti pasangan dan saksi sebelum sijil nikah diserahkan kepada mahkamah khas untuk pengesahan.
Pasangan pengantin akan menerima pengesahan sijil nikah itu melalui mesej teks.


Jemaah Antarabangsa Dibenarkan Tunai Umrah Mulai 10 Ogos

Oleh kerana seluruh dunia kini sedang berdepan dengan penularan wabak Covid-19 yang dilihat semakin mengganas, banyak aktiviti terpaksa ditangguhkan termasuk ibadah Haji dan Umrah. Namun begitu, bagi ibadah Haji baru-baru ini, negraa Arab Saudi sudah membenarkan jemaah dari beberapa negara dalam jumlah yang terhad.
Terbaharu, Arab Saudi semalam mengumumkan ibadah umrah pula dibuka semula kepada jemaah dari luar negara, bermula 10 Ogos depan.

UMRAH DIBENARKAN BERMULA 10 OGOS

Menurut laporan Gulf News yang memetik agensi berita negara, SPA, ia adalah susulan kelancaran musim haji tahun ini selesai dengan jayanya. Ibadah umrah bagi rakyat Arab Saudi dan penduduk ekspatriat di negara ini, sudah dibuka semula mulai semalam.

Presiden Ketua Umum Hal Ehwal Dua Masjid Suci, Abdul Rahman Al-Sudais, mengarahkan semua ahli gabungan kompeten supaya memuktamadkan persediaan untuk menerima jemaah meliputi umrah di Masjidil Haram, Tanah Suci Makkah.

Beliau sekali gus meminta petugas terbabit berusaha sedaya upaya dan memastikan pelaksanaan semua langkah pencegahan di Masjidil Haram serta Masjid Nabawi, Madinah, selaras ‘kerja dan kelancaran cemerlang’ pada musim Haji, minggu lalu.
Awal bulan ini, Kementerian Haji dan Umrah menggantung sementara permohonan untuk menunaikan solat dan ibadah umrah di Masjidil Haram. Ia bagi membolehkan jemaah menunaikan ibadah dengan lancar dan petugas menyelesaikan kerja sanitasi di Masjidil Haram menjelang musim Haji tahun ini.
Sementara itu menurut ciapan dalam Twitter Haramain Sharifain, penerbangan langsung dibenarkan dari semua negara kecuali India, Pakistan, Indonesia, Mesir, Turki, Argentina, Brazil, Afrika Selatan dan Lubnan yang dikehendaki menjalani kuarantin selama 14 hari di negara ketiga sebelum tiba di Arab Saudi.
VAKSIN SINOVAC PERLU DOS ‘PENGGALAK’

Selain itu, diwajibkan telah menerima vaksinasi COVID-19 yang lengkap sama ada vaksin Pfizer, Moderna, AstraZeneca atau Johnson & Johnson (J&J).
Imunisasi lengkap membabitkan vaksin keluaran China pula dikehendaki berserta dos ‘penggalak’ sama ada suntikan Pfizer, Moderna, AstraZeneca atau J&J.
Seterusnya, dibenarkan untuk jemaah berusia 18 tahun dan ke atas, serta ketibaan melalui agensi umrah yang ditauliahkan Kementerian Haji dan Umrah Arab Saudi. – AGENSI
Sumber: Berita Harian


Pertama Dalam Sejarah, Penerbangan Air India Hanya Bawa Krew & Jemaah Haji Wanita Sahaja!

Saat membanggakan dan bersejarah buat julung kalinya apabila penerbangan haji India, Air India, dikendalikan secara eksklusif oleh wanita dan hanya membawa jemaah haji wanita sahaja.  Penerbangan ini tiba di Arab Saudi pada Jumaat lepas dari negeri di selatan Kerala.
Peristiwa ini mendapat perhatian dan pujian ramai kerana ia merangkumi dalam penjagaan pelbagai aspek terutamanya dalam hal penjagaan aurat jemaah haji wanita tersebut. Terbaik!

Baca juga: 10 Bidang Pekerjaan Paling ‘Laku Keras’, Kalau Masuk IPTA Pilih Jurusan Ini Tau!
PESAWAT AIR INDIA BAWA JEMAAH HAJI WANITA SAHAJA

Penerbangan Air India Express dari Kozhikode tiba di Jeddah pada malam Khamis dengan membawa 145 jemaah haji. Membanggkan untuk kaum wanita adalah penerbangan ini dikendalikan oleh Kapten Kanika Mehra, Pegawai Pertama Garima Passi, dan empat anak kapal kabin.

Di lapangan terbang, wanita itu ditemani Menteri Negeri Hal Ehwal Minoriti John Barla, yang mengedarkan pas masuk mereka.
Penumpang penerbangan khas itu adalah sebahagian daripada sekumpulan 4,000 jemaah wanita India yang tahun ini akan sampai ke kota suci Makkah dan Madinah sendirian.
India mengubah dasar hajinya berikutan keputusan tahun lalu oleh Arab Saudi untuk menarik balik peraturan yang mewajibkan jemaah haji wanita ditemani mahram, atau penjaga lelaki. Kebanyakan jemaah India yang memohon haji dalam kategori Wanita Tanpa Mahram adalah dari Kerala.
“Tanpa mahram, terdapat kira-kira 2,000 … Jumlah terbesar tanpa mahram adalah dari Kerala,” kata Faizi, mengaitkan bilangan yang tinggi itu dengan tahap pendidikan di Kerala dan hakikatnya bahawa ramai wanita di negeri itu biasa mengembara ke Timur Tengah untuk bertemu saudara mereka yang bekerja di sana.
Kerala tahun ini juga mempunyai peratusan keseluruhan yang lebih tinggi bagi jemaah haji wanita berbanding negeri-negeri India yang lain iaitu 60% adalah wanita. Hebat bukan?
Umat Islam membentuk kira-kira satu perempat daripada 35 juta penduduk Kerala. Kira-kira 11,000 daripada mereka akan menunaikan haji tahun ini di bawah kuota India sebanyak 175,000, dan kira-kira 60 peratus daripada mereka adalah wanita.

*Tahniah dan selamat menunaikan haji!
Sumber: Arab News


Jemaah Malaysia Wajib Guna Imbasan Biometrik Untuk E-Visa Umrah

Kementerian Haji dan Umrah Arab Saudi melaporkan jemaah umrah dari United Kingdom (UK), Tunisia, Kuwait, Bangladesh dan Malaysia wajib menyediakan data biometrik masing-masing. Pengunaan imbasan biometrik bertujuan untuk mendapatkan visa umrah secara elektronik (E-Visa).
Baca juga: ‘Musim Sejuk’ Di Malaysia Dijangka Berlarutan Hingga Februari 2023

JEMAAH MALAYSIA WAJIB GUNA IMBASAN BIOMETRIK UNTUK E-VISA UMRAH

Data biometrik meliputi cap jari, wajah, mata dan salinan pasport digunakan menerusi aplikasi Saudi Visa Bio untuk menghadiri ibadah umrah.

“Jemaah perlu menggunakan aplikasi Saudi Visa Bio yang membolehkan pendaftaran secara pengesahan biometrik meliputi cap jari, wajah, mata dan salinan pasport untuk menghadiri ibadah umrah”, jelasnya.

Inisiatif ini untuk memudahkan urusan jemaah yang ingin ke Mekah tanpa perlu mengunjungi pejabat visa dan ini merupakan pertama di dunia menerima pengesahan biometrik menerusi telefon pintar sahaja.
Sumber: BH Online


‘Jemput Imarahkan Semula Masjid’ – Dr. Zulkifli Luah Rasa Kecewa Jemaah Di Masjid Kurang

Sepanjang perlaksanaan Perintah Kawalan Pergerakan (PKP), tempat ibadah seperti masjid dan surau telah tutup sepenuhnya dan tidak akan menerima kehadiran seorang pun jemaah bagi mengelakkan penularan wabak Covid-19. Perkara itu telah membuatkan ramai umat Islam gelisah dan bersedih dengan kejadian itu.
Walaubagaimanapun dengan pengumuman Perintah Kawalan Pergerakan Pemulihan (PKPP), umat Islam dapat menarik nafas lega apabila masjid dan surau sudah dibenarkan buka tetapi dengan penjagaan rapi dan mengikut SOP yang telah ditetapkan. Tetapi, dengan pembukaan kembali masjid dan surau ini, salah seorang Menteri di Jabatan Perdana Menteri (Hal Ehwal Agama), Datuk Dr Zulkifli Al-Bakri menzahirkan rasa kecewa dengan kehadiran para jemaah.

Kehadiran jemaah tidak memberangsangkan

Datuk Dr. Zulkifli Mohamad Al-Bakri dilihat berkongsi kesyukurannya dan sedikit maklumat mengenai para jemaah masjid di laman Twitter miliknya. Beliau juga menyeru agar umat islam hadir ke masjid untuk menghidupkan kembali solat fardhu berjemaah dan pelbagai aktiviti ibadah di situ.

Kedah Benar Solat 60 Jemaah

Selain itu, negeri Kedah pula mengumumkan bahawa telah membenarkan para jemaah seramai 60 orang untuk solat Jumaat dah 40 orang untuk solat fardhu mulai Jumaat ini. Mufti Kedah, Datuk Fadzil Awang, berkata perkara itu diputuskan selepas mendapat perkenan Sultan Kedah, Sultan Sallehuddin Sultan Badlishah, bertujuan mengimarahkan masjid ketika Perintah Kawalan Pergerakan Pemulihan (PKPP).
Sumber : Dr. Zulkifli Muhammad al-Bakri , Berita Harian


17 Jenama Breast Pump Yang Bagus, Terbaik & Murah!

Breast Pump Yang Bagus
Kerapkali ibu mengandung bertanyakan persoalan ini. Katanya, mahu ‘fully breastfeed baby’ selepas keluar nanti. Apabila bayi sudah lahir, jika mahu menyusukan secara eksklusif, mesti perlukan ‘breast pump’ dan ruang storan.
Berdasarkan perbicangan di sini dan hasil kajian kami, berikut adalah antara jenama atau ‘brand’ yang bagus. Mahu dikatakan murah, tidak juga. Kenalah berbelanja sedikit untuk bayi. Untuk pengetahuan, kami hanya menyatakan jenama dan model yang popular sahaja. Jika anda ingin mengetahui model lain secara lebih lanjut, boleh melawat ke laman web mereka. Perlu diingat, kos ‘maintenance’ mungkin agak mahal kerana perlu ganti ‘spare part’ sekiranya perlu. Aksesori ini tidak semurah yang disangka.

Mari kita lihat, ‘brand’ apa yang jadi pilihan ramai.
Medele Freestyle yang cukup popular

1. Medela

Antara model yang popular ialah:

Medela Freestyle
Medela Swing
Medela Harmony

Ada antara pembaca mengatakan motor Medela cepat rosak. Bagaimana dengan anda?
Philip Avent Breastpump datang dalam jenis manual dan elektrik

2. Philips Avent
Usah ingat Philip hanya mengeluarkan barangan elektrik untuk rumah sahaja. Mereka juga ada jenama Avent khusus untuk ‘breastfeeding’.
Antara model yang menjadi pilihan ramai ialah:

Avent Natural Manual for Newborn
Avent Comfort Double Electric
Avent Comfort Single Electric
Avent Comfort Manual

Layari laman web Philips Avent Malaysia untuk maklumat lanjut

Snow Bear Breastpump yang semakin mendapat tempat
3. Snow Bear
Harga Snow Bear Breast Pump dalam lingkungan RM170-RM190. Berdasarkan pengalaman pembaca, sangat selesa menggunakan Snow Bear. Berbaloi kerana harganya berpatutan.
Little Bean Breastpump yang ‘portable’ atau mudah alih
4. Little Bean Breastpump

Eve Love Breastpump jenis FLEXI datang dengan Powerbank
5. Eve Love

Spectra 3 Breast Pump, mudah cari ‘spare-part’
6. Spectra
Jenama popular lain ialah:

Spectra C
Spectra 3
Spectra DEW
Spectra M1 Portable
Spectra S1

Lacte Duet Double Breast Pump menggunakan kuasa elektrik
7. Lacte Duet

Rumble Tuff Electric Breast Pump (Single)
8. Rumble Tuff
Unimom Forte Breast Pump Electric (Double)
9. Unimom Forte
Antara jenama popular yang terdapat di pasaran ialah:

Unimom Forte
Unimom Mezzo

Pureen Battery Operated Breast Pump
10. Pureen

Tommee Tippee Breast Pump Electric (Double)
11. Tommee Tippee
Autumz Ultimate Electric Breast Pump (Double)
12. Autumz Ultimate
Tollyjoy Manual Breast Pump (Single)
13. TollyJoy
TrueeLuv Electric Breast Pump (Double)
14. TrueeLuv
Antara jenama popular ialah:

TrueeLuv Gemini
TrueeLuv Unico

Pigeon Breast Pump Electric (Single)
15. Pigeon

Ardo Amaryll Manual Breast Pump (Single)
16. Ardo Amaryll

Kalau tangan lenguh, guna breast pump yang murah

BONUS #17. Gunakan tangan sendiri
Yang ini memang murah, tak perlu bayar apa-apa. Cuma penat dan lenguh sikit tangan
Ada jenama lain yang tiada di sini? Kami akan terus ‘update’ entri ini dengan model yang lain berserta harga. Kongsikan dengan kami di ruangan komen jika anda ada maklumat.


5 Perkara Penting Tentang Hand Sanitizer Yang Perlu Kita Tahu. Check Dulu Sebelum Beli!

Dalam musim wabak COVID-19 yang semakin berleluasa, penggunaan hand sanitizer dah jadi semacam keperluan wajib di mana-mana.
Setiap rumah dah ada stok, dalam kereta dah standby, dalam poket atau beg tangan pun ada satu.

Secara tak langsung, demand terhadap hand sanitizer pun meningkat secara mendadak kerana ia berfungsi menyahjangkit kuman.
Dalam kesempatan ini juga, semakin banyak syarikat yang menjual hand sanitizer dan tak kurang juga yang menghasilkannya sendiri untuk dijual.

Oleh itu kita sebagai pengguna perlulah mengetahui serba sedikit tentang hand sanitizer supaya kita dapat menilai dan memilih produk yang sesuai serta berkesan untuk mencegah wabak ini.

5 Perkara Tentang Hand Sanitizer Yang Perlu Kita Tahu
1. Apakah Hand Sanitizer?
Hand sanitizer secara umunya adalah sejenis cecair / gel / buih yang digunakan untuk membasmi mikroorganisma. Pengunaannya menjadi popular sekitar tahun 1990-an.
Penggunaan hand sanitizer dianggap sebagai satu kaedah yang selesa, cepat dan mudah kerana tangan tidak basah dek air dan sabun.
Selain itu, ia senang didapati serta boleh dibawa kemana-mana. Anda boleh membeli sebotol kecil hand sanitizer di mana-mana cawangan farmasi atau kedai runcit dan ia boleh dimasukkan ke dalam poket.
Foto Kredit: (AP Photo/Ted S. Warren)
2. Kandungan Dalam Hand Sanitizer
Bahan utama dalam hand sanitizer ini sebenarnya adalah alkohol kerana alkohol boleh membunuh kuman dan menghentikan virus.
Oleh sebab itu, World Health Organization (WHO) menyarankan agar masyarakat menggunakan hand sanitizer dengan konsentrasi 60% alkohol.
Menurut Live Science, berdasarkan peraturan tahun 2019 oleh Food and Drugs Administration (FDA), sebuah produk hanya boleh digelar sebagai hand sanitizer apabila ia mengandungi ethyl alcohol (ethanol), isopropyl alcohol (isopropanol), atau benzalkonium chloride sebagai bahan utamanya.
Foto Kredit: compounchem.com
3. Hand Sanitizer Bukan Berasaskan Alkohol
Pernah tak nampak orang jual sanitizer bebas alkohol? Adakah ianya produk tipu?
Menurut ahli kimia ChM Dr Fatimah Salim, terdapat 2 jenis hand sanitizer iaitu yang berasaskan alkohol dan bukan berasaskan alkohol.
Untuk hand sanitiser yang bukan berasaskan alkohol ini mengandungi bahan kimia aktif seperti benzalkonium chloride atau triclosan.
Kandungan bahan kimia benzalkonium chloride yang dibenarkan ialah 0.1% sahaja. Ini kerana pada dos yang tinggi, ianya boleh merengsa kulit dan menyebabkan iritasi kepada mata. Ianya juga berpotensi menggangu sistem pernafasan, pertahanan semulajadi badan dan saraf.
Bahan kimia aktif triclosan pula disarankan 2% dalam formulasi hand sanitizer. Namun, masih lagi kontravesi sehingga kini FDA telah menarik penggunaannya. Ini kerana keupayaannya yang boleh mengganggu sistem endokrin (aka hormon) badan. Pun begitu, ianya (dalam dos yang lebih rendah 0.10–1.00%) banyak digunakan dalam lebih daripada 2000 produk seharian kita termasuklah sabun mandi, shampoo, deodorant, ubat gigi, cecair pencuci mulut dan sebagainya. Ianya dikatakan boleh menyumbang kepada masalah alam sekitar di mana dikhuatiri berkumpul dalam air buangan seterusnya kembali dalam air minum kita.

4. Kebaikan Hand Sanitizer
Antara kebaikan hand sanitizer adalah:

Membunuh kuman dengan berkesan. Pun begitu para pengguna harus memastikan kandungan alkohol adalah dalam julat 60-95% untuk memastikan keberkesanannya. Jika tidak, usaha hanya sia-sia.
Mudah diakses tanpa mengira tempat terutamanya semasa ketiadaan air.
Mudah diperolehi, murah, long shelf-life (2-3 tahun) dan tahan lama.
Dengan harga mampu milik dan mudah diperolehi, siapa-siapa pun boleh menggunakannya.
Dengan pengunaan yang hanya sedikit dan jangka hayat yang lama (2-3 tahun) juga membuatkannya tahan lebih lama, tidak perlu dibeli berulangkali.

5. Kekurangan Hand Sanitizer
Menurut ChM Dr Fatimah Salim lagi, ada beberapa perkara tentang hand sanitizer yang perlu difahami, antaranya:

Sesetengah jenama tidak menepati kandungan minima (60%) yang disarankan oleh FDA. Maka ianya kurang berkesan.
Hanya berkesan membunuh kuman. Ianya tidak mampu menanggalkan racun perosak (pesticides), kotoran, gris, minyak, warna, habuk yang melekat pada tangan. Jelas, kegunaannya tidak mampu menggantikan fungsi sabun dan air sepenuhnya.
Penggunaan yang terlalu KERAP akan membunuh semua jenis kuman yang mana penting juga dikenali oleh sistem pertahanan semulajadi badan untuk membina imuniti.
Mudah meruap dan mudah terbakar, terutamanya yang mengandungi alkohol yang tinggi (lebih daripada 90%). Maka elakkan berdekatan dengan api, dan pastikan semasa pengunaan, ianya betul-betul telah kering pada tangan.
Mengeringkan kulit. Namun jenis gel kurang mengeringkan kulit jika dibandingkan dengan sabun yang bersifat antimicrobial. Sesetengah produk ditambah dengan bahan kimia glycerol untuk mengurangkan kulit kering.
Hand sanitiser hanya digalakkan sekiranya ketiadaan sabun dan air. Ini kerana hanya sabun dan air boleh membuang spora bakteria (seperti Clostridioides difficile), parasit (seperti Cryptosporidium) dan sesetengah virus (seperti norovirus).
60-80% alkohol mampu membunuh hampir semua jenis bakteria termasuklah TB dan yang telah mempunyai kerintangan.
90% alkohol pula boleh membunuh pelbagai jenis virus termasuk jenis enveloped (seperti virus influenza) dan HIV. Namun tidak berkesan pada virus rabies.

Foto Kredit: DoctorxDentist.com
Basuh Tangan Lebih Berkesan!
Untuk memilih hand sanitizer yang baik, ingatlah 2 ciri ini :

Pilih jenis sanitizer yang berasaskan alkohol dan yang mengandungi sekurang-kurangnya 60% alkohol.
Pilih hand sanitizer yang berbentuk gel kerana ianya kurang mengeringkan kulit.

Akhir sekali, walaupun hand sanitizer adalah digalakkan untuk membunuh kuman, ia tidak mampu menggantikan fungsi sabun dan air dalam membersihkan, namun ianya bergantung kepada keperluan dan tujuan.


7 Ciri Minimum Laptop Bajet Yang Kita Kena Tahu. Baru Berbaloi Walaupun ‘Refurbished’

“Macam mana nak tahu laptop murah dan bagus, lebih-lebih lagi kalau kita beli second hand?”
Musim PdPR tentunya memerlukan ramai antara kita yang menambah atau menaiktaraf peranti yang ada di rumah.

Selain anak-anak dan pelajar kolej dan universiti, pekerja juga perlu work from home untuk memastikan kerja di pejabat tidak tergendala.
Begitu juga dengan para guru yang perlu memastikan PdPR tetap terus berjalan setiap hari.

Dengan anak di rumah yang perlu belajar online, rasanya memang tak cukup kalau semuanya berkongsi satu laptop saja di rumah kan?

Di sini kami kongsikan sebuah perkongsian menarik daripada saudara W.H. Pui tentang ciri minimum komputer ribu bajet yang boleh menjadi panduan anda yang mungkin sedang mempertimbangkan untuk membeli laptop baru.
Sekurang-kurangnya kita yang tak berapa reti tentang komputer atau laptop ni pun bolehlah survey dan tahu apa nak cari supaya dapat beli yang elok untuk kegunaan sendiri.

Ciri Minimum Laptop Bajet Yang Kita Kena Tahu
Semasa mencari komputer riba baharu yang murah atau yang terpakai, sila pastikanlah bahawa carian anda memenuhi ciri minumum yang berikut (terutamanya untuk cikgu-cikgu) :
1. Pemproses: Intel i5

cukup untuk “multi-tasking”
Intel i3 agak perlahan untuk pelaksanaan aneka tugas serentak
Intel i5 ialah pilihan yang paling ideal bagi “multi-tasking”.
Jangan pilih pemproses Intel Celeron atau AMD Athylon yang lama dan terlalu perlahan!

2. Memori/Kecekapan Bekerja: 4 GB
3. Ruang Simpanan: 256 GB SSD

Untuk menyimpan pelbagai RPH dan bahan bantu belajar serta video

4. Saiz Skrin: 14 inci atau 15 inci

Saiz skrin 12 inci, 13 inci terlalu kecil- tidak cukup untuk produktiviti

5. Keterangan Skrin: 300 nits dan ke atas

300 nits ialah syarat minimum yang membolehkan skrin komputer riba dapat ditatap ketika terdedah kepada sinar matahari
250 nits dapat diterima, tetapi skrin komputer akan menjadi suram sedikit dan agak sukar dipandang ketika terdedah kepada sinar matahari.

6. Keberatan: tidak lebih daripada 1.8 kg

1.8 kg ialah keberatan sesebuah komputer riba yang mempunyai saiz skrin 15 inci

7. Ketahanan Bateri: 5 – 7 jam

Jika lebih tinggi, lagi bagus – guru selalu perlu berdamping dengan komputer riba, jadi memerlukan ketahanan bateri yang lebih lama)

Kesimpulannya, guru mempunyai beberapa keperluan untuk komputer riba:

Murah – gaji guru tidak tinggi.
Papan kekunci yang mesra jemari – guru selalu menaip dokumen.
– Antara jenama yang mempunyai papan kekunci yang padat: Lenovo, Microsoft.
Saiz skrin yang besar dan bingkai yang tipis – produktiviti – anda dapat melihat perkataan yang lebih banyak pada skrin yang besar dengan bingkai yang tipis.
Ketahanan bateri yang lama – guru akan menghadap komputer riba dari pagi sampai petang, oleh itu bateri komputer riba mesti lama.
Kamera – 720p pun sudah cukup untuk Google Meet

Cadangan & Harga Laptop Bajet Yang Murah & Berkualiti
Jika cikgu-cikgu mencari komputer riba yang terpakai yang mempunyai kamera, saya mencadangkan Lenovo ThinkPad yang terpakai atas dua sebab:

Tahan lama – 5 tahun dan ke atas, tidak meretak kalau dijatuhkan dari tempat tinggi atas bahan binaannya yang kukuh dan ketebalannya
Papan kekunci ThinkPad diisytiharkan sebagai antara yang terbaik di dunia di samping papan kekunci siri Surface, Microsoft dan siri XPS, Dell. Hal ini dikatakan demikian kerana papan kekunci ThinkPad menghasilkan bunyi yang padat (tidak bising), ketikan yang memuaskan, mesra jemari.

Dengan itu, selain dapat menjalani Google Meet dengan murid, guru yang tentu selalu menaip markah murid akan mendapat pengalaman penaipan yang paling memuaskan hati.
Komputer-komputer riba ThinkPad dalam senarai tersebut dapat dibeli melalui Lazada dan Shopee.
Saya melampirkan jadual pembandingan tentang lima buah ThinkPad yang terpakai dengan harga daripada RM 750 kepada RM1280.
Muat turun : Bandingan Komputer Riba Siri ThinkPad Lenovo
Foto Kredit: http://www.techspot.com/
Spesifikasi Minimum ChromeBook / Laptop Untuk Pelajar Sekolah
Selain laptop, mungkin ada ibu bapa yang mahu mencari spesifikasi paling minimum untuk kegunaan anak-anak PdPR.
Di sini disertakan sekali perbandingan Chromebook sebagai antara pilihan yang paling murah dan berbaloi.
Semua Chromebook yang dijual dalam Lazada antara harga RM 400 – RM 500 ialah Chromebook yang terpakai. Telitilah jadual tersebut dan buatlah putusan yang terbaik.
Muat turun: Bandingan Ciri Komputer Riba Chromebook
Semoga bermanfaat!
*Sumber: Facebook W.H. Pui
Nak banyak lagi tips beli laptop murah di Malaysia dan suggestion jenis-jenis laptop yang sesuai, boleh terus ke Facebook Cikgu W.H. Pui di SINI.


7 Tips Beli Robot Vacuum Terbaik Di Malaysia, Jenama & Harga

Macam best je kalau ada ‘bibik moden’ dekat rumah kan? Sekarang ni ramai dah ada robot vacuum tu. Kita pun teringin nak ada satu juga. Tapi, macam mana nak pilih robot vacuum terbaik dan berbaloi untuk kegunaan kita?
Umumnya kita tahu robot vaccum adalah sejenis alat untuk memudahkan kerja vacuum lantai di rumah. Bentuknya bulat dan boleh jalan sendiri.

Robot vacuum juga boleh dikawal dengan mudah menggunakan aplikasi telefon bimbit. Masalahnya, nak beli robot vacuum yang mana satu ya?
Banyak betul pilihan yang dijual di kedai dan online, harganya pun bermacam-macam.

Sebelum beli robot vacuum, kita kena pastikan dahulu robot vacuum apa yang sesuai digunakan dengan kediaman kita.

Jom kita semak beberapa perkara yang perlu kita tahu sebelum beli robot vacuum.
7 Tips Beli Robot Vacuum Terbaik Di Malaysia
1. Bentuk & Saiz
Walaupun nampak remeh, sebenarnya bentuk dan saiz robot vacuum adalah penting bagi memastikan setiap sesi pembersihan dilakukan dengan berkesan.
Jika anda mahu robot vacuum yang boleh bersihkan sudut, belilah model yang berbentuk ‘D’ berbanding berbentuk bulat.
Pastikan juga robot vacuum mempunyai ketinggian yang sesuai bagi melalui bahagian bawah perabot anda seperti bawah almari, katil atau sofa.

Kredit Foto : pcmag.com
2. Kebolehan ‘Mapping’
Tujuan kita membeli robot vacuum tentunya untuk memudahkan kerja membersihkan lantai dalam sekali jalan.
Oleh itu, anda sangat disarankan untuk beli robot vacuum dengan kemudahan ‘mapping’.
Kemudahan ini membolehkan robot vacuum untuk mengenali ruang bilik dan akan membersihkan lantai dengan lebih berkesan dan meliputi sebanyak ruang yang boleh.
3. Kapasiti Mengumpul Habuk
Robot vacuum memiliki pelbagai saiz bekas pengumpul habuk.
Ada model yang didatangkan dengan bekas yang sangat kecil, ada yang besar sehingga boleh jalan beberapa kali sebelum penuh.
Semakin besar bekas pengumpul habuk, semakin kurang kerja anda untuk kosongkan bekas berkali-kali. Saiz standard bagi bekas pengumpul habuk ialah sekurang-kurangnya 0.6 liter.
Anda boleh semak dahulu secara online sebelum membuat pembelian.

Kredit Foto : knoxvillemarketsquare.com
4. Jangka Hayat Bateri & Pengecasan
Jangka hayat bateri & pengecasan robot vacuum juga penting bergantung kepada kekerapan penggunaan. Biasanya bateri robot vacuum boleh bertahan antara 75 minit hingga 150 minit.
Kalau kapasiti pengumpul habuk besar pun tak guna kalau bateri tak tahan lama.
Robot vacuum yang ada jangka hayat bateri lebih lama semestinya lebih baik dan memudahkan kerja pembersihan dalam satu sesi sahaja.
Ada sesetengah robot vacuum yang pandai pergi ke stesen pengecasan sendiri bila bateri sudah lemah.
Beberapa model juga pandai sambung sesi pembersihan di tempat yang telah terhenti tadi.
5. Pilih Mengikut Jenis Lantai Di Rumah
Setiap robot vacuum ada kemampuan masing-masing dalam membersih. Pastikan anda memilih model yang sesuai dengan keadaan lantai di rumah anda. Adakah lantai rumah anda jenis kayu atau berjubin?
Pastikan anda memilih robot vacuum yang boleh membersih dengan baik mengikut jenis lantai.
Bagi yang menggunakan karpet, pastikan anda memilih robot vacuum yang mempunyai kebolehan sedutan kuat dan boleh bergerak antara lantai ke karpet dengan mudah.
6. Haiwan Peliharaan
Bagi pemilik haiwan peliharaan di rumah, masalah bulu gugur di merata tempat pasti merunsingkan. Bulu yang bergumpal juga boleh menyebabkan rumah cepat berhabuk.
Penghuni rumah juga boleh kena alergi jika lantai tidak dibersihkan dengan baik.
Pilihlah robot vacuum yang boleh membersihkan bulu haiwan secara berkesan dengan kapasiti pengumpul habuk yang lebih besar.

Kredit Foto : walshfreedom.com
7. Antara Jenama Robot Vacuum Yang Elok & Berbaloi
Bila sentuh bab jenama, masing-masing punya cita rasa dan bajet masing-masing.
Tak kira jenis apa pun, pilihan yang paling tepat ialah robot vacuum yang ada ciri-ciri sesuai dengan kediaman dan harganya berbaloi.
Sekurang-kurangnya, pilihlah robot vacuum yang ada ‘sensor’ sendiri supaya tak mudah rosak akibat terjatuh tangga atau terlanggar alatan atau perabot di rumah.
Carilah robot vacuum dengan jenama yang boleh dipercayai dengan harga berpatutuan seperti Roborock, Philips, Xiaomi atau Khind.
Bagi yang mempunyai bajet lebih, anda boleh beli model Neabot Robotic atau iRobot Roomba.
Sebagai permulaan, kami senaraikan beberapa model robot vacuum dengan harga berbaloi untuk anda :
1. Khind Robotic Vacuum Cleaner VC9X6A (RM 388.00).
Klik di sini untuk maklumat lanjut.

Kredit Foto : goshop.com
2. Midea Sweeping Robot R 3T CN (RM 499.00).
Klik di sini untuk maklumat lanjut.

Kredit Foto : productnation.co
3. Xiaomi Robot Vacuum Cleaner G 1 (RM 659.00).
Klik di sini untuk maklumat lanjut.

Kredit Foto : ohmymi.com.my
4. Dibea GT 200 Robot Vacuum (RM 720.00).
Klik di sini untuk maklumat lanjut.

Kredit Foto : dibea.com.my

5. Philips SmartPro Easy Robot Vacuum Cleaner FC8792/ FC 8794 (RM 728.00).
Klik di sini untuk maklumat lanjut.

Kredit Foto : philips.com.my
6. Roborock S7 (Harga RM2799)
Klik di sini untuk maklumat lanjut.

7. Xiaomi Smart Robot Vacuum Cleaner 1C Floor Sweeping Droid MOP (RM799)
Klik di sini untuk maklumat lanjut.
Baca juga: 8 Perkara Kena Faham Dulu Sebelum Beli Air Fryer. Tak Payah Ikut-ikut Orang
Pilihan Di Tangan Anda!
Pilihlah robot vakuum mengikut bajet bersesuaian dengan ciri-ciri yang menepati keperluan anda. Model yang terlalu murah dengan waranti pendek mungkin tidak dapat membersih dengan baik.
Jadi, tidak salah untuk melabur sedikit untuk pembersihan yang lebih berkesan dan menjimatkan masa.
Anda juga boleh baca ‘review’ di laman ‘online shopping’ seperti Shopee dan Lazada bagi membantu anda memilih buat pembelian.


Jenama Susu Hijrah Derma 500 Kotak Rezeki & 50 Set Katil Hospital

Pandemik yang melanda dunia kini telah melumpuhkan semua ekonomi dan sektor kesihatan merupakan antara sektor yang paling terkesan. Keadaan ini memaksa sesetengah syarikat untuk memberhentikan pekerja mereka dan meninggalkan sebahagian besar daripada pekerja kehilangan punca pendapatan.
Masa-masa macam ni lah yang kita perlukan sokongan daripada syarikat-syarikat lain untuk membantu! Produk Jenama Hijrah tampil dengan bantuan team Titipan Kasih Harian Metro untuk menghulurkan bantuan!

Bukan sahaja menyediakan kotak rezeki tapi mereka juga menderma katil untuk hospital-hospital yang memerlukan!

Sinonim dengan maksud perkataan ‘Hijrah’, ini merupakan masa terbaik untuk saling bantu membantu

Menurut Dewan Bahasa dan Pustaka, Hijrah membawa maksud berubah untuk menjadi sesuatu yang lebih baik, perhijrahan perbuatan atau perihal berhijrah.

Sama lah macam produk Hijrah ni! Mereka ingin memberikan gambaran terbaik seiring dengan nama produk mereka dengan berikan kembali kepada masyarakat di saat-saat sukar ni. Tak kira lah kumpulan masyarakat ataupun individu, jika mereka memerlukan kenalah kita tolong kan?
Bila satu orang buat kebaikan, 10 orang akan tengok dan mungkin separuh dari mereka akan buat benda yang sama kan? Dari situ kebaikan tersebut akan dipanjangkan dan lagi ramai orang yang memerlukan dapat dibantu!
Keluarga B40 yang terkesan juga akan menerima kotak rezeki!

Bukan itu sahaja, tetapi team Hijrah juga menyediakan 500 kotak rezeki yang bernilai RM150 setiap satu kotak untuk diberikan kepada insan-insan yang terkesan dari kategori B40. Mereka juga akan dipilih atas nasihat JKM supaya mereka yang menerima kotak rezeki ini sememangnya orang yang betul-betul memerlukan.
Kotak rezeki tersebut mengandungi Susu Pekat Hijrah, Susu Cair Dairy Champ, Susu UHT Goodday dan barang-barang keperluan lain seperti beras, minyak masak, biskut, makanan tin, shampoo, sabun, sabun baju dan sebagainya.
Kehilangan suami kerana Covid-19, gaji dipotong merupakan antara masalah yang penerima hadapi

Nur Hidayah Binti Abdullah, 35, yang bekerja sebagai penasihat kecantikan di sebuah farmasi mengatakan bahawa pandemik ini menyebabkan gaji beliau dikurangkan dan hanya mendapat gaji pokok sahaja menyebabkan beliau agak terkesan. Beliau juga terpaksa menjaga sendiri anak beliau yang sebelum ini dihantar dirumah pengasuh kerana kekurangan wang.

“Kotak Rezeki ni banyak membantu saya dan keluarga. Anak bongsu saya tidak dapat bekerja ketika PKP ni jadi, apa bila bantuan ni diberikan, ia meringankan beban kami sekeluarga. Majlisnya juga dilakukan dengan penuh SOP dan barangan yang diberikan sememangnya memenuhi kelengkapan asas yang diperlukan”
                                                             – Mohamad Ilyas bin khalil, 57, pesara tentera

Seperti yang kita tahu, Covid-19 telah banyak meragut nyawa orang-orang sekeliling kita. Rafeah binti Jaafar, 40 tahun ini juga kehilangan suaminya disebabkan Covid. Apa yang lagi menyedihkan ialah beliau masih mempunyai anak kecil yang berumur 11, 10, 7 dan 6 tahun dan ketika suaminya meninggal dunia, beliau dan anak-anak tidak dapat lihat kerana mereka masih dalam kuarantin dan hanya dapat melihat video yang direkodkan oleh adiknya sahaja.
“Terharu saya dapat bantuan hari ni sebab saya suri rumah. Jadi bantuan ini sangat-sangat lah bermakna buat saya dan anak-anak. Merekalah yang buatkan saya kuat semangat untuk teruskan berniaga apa sahaja untuk jana pendapatan’.
Hospital yang mengendalikan kes Covid akan menerima 50 set lengkap katil baru!
Getty Image
Seperti yang kita ketahui, disebabkan kes Covid di Malaysia yang kini meningkat, rata-rata hospital yang mengendalikan kes Covid kekurangan katil dan amat memerlukan bantuan. Hal ini demikian kerana, tanpa katil yang mencukupi pesakit tidak dapat dirawat dengan sebaiknya dan pesakit sendiri berada dalam keadaan tidak selesa dan menanggung kesakitan.
Sedar akan masalah ini, Team Hijrah tampil membantu! Sebanyak 50 set lengkap katil akan didermakan ke hospital-hospital yang dipilih sendiri oleh pihak KKM mengikut tahap kesegeraan hospital tersebut. Majlis penyerahan katil ni akan diadakan di KKM Putrajaya!
Hijrah ni merupakan produk susu pekat yang 100% dijamin halal! Jangan lupa beli kalau terjumpa tau!

Hijrah ni merupakan salah satu produk kegemaran muslim tau. Jadi anda tak perlu ragu-ragu dah nak cuba. Yang paling best, selain dari tak ragu-ragu, ia juga lebih jimat dan lemak berkrim! Berbaloi sungguh!
Kalau yang belum cuba tu, mungkin anda boleh berhijrah untuk cuba jenama ni pulak? Cuba benda baru tu kan best?
Semoga sumbangan dari pihak Hijrah ini sedikit sebanyak membantu para frontliners di hospital berkenaan dan juga keluarga-keluarga yang terkesan ketika ni. Sama-sama kita berdoa supaya virus ni terhapus dari dunia secepat mungkin!
Nak tahu lebih lanjut mengenai jenama Hijrah ni korang boleh lawati laman web mereka dekat SINI!